Ξενοδοχεία κοντά σε Užupio angelas Angel of Užupis - Βρείτε προσφορές ξενοδοχείων\nΞενοδοχεία κοντά σε Užupio angelas Angel of Užupis\nUžupio angelas Angel of Užupis\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Užupio angelas Angel of Užupis. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Užupio angelas Angel of Užupis παραπάνω.\nΞενοδοχεία κοντά σε Vilniaus autobusų stotis Vilnius Bus StationΞενοδοχεία κοντά σε Vingio parkasΞενοδοχεία κοντά σε LITEXPO Lietuvos Parodų ir Kongresų centras/ LITEXPO Lithuanian Exibition and Congress CentreΞενοδοχεία κοντά σε Siemens ArenaΞενοδοχεία κοντά σε Sereikiškių ParkasΞενοδοχεία κοντά σε Gedimino Pilies Bokštas Gediminas’ Tower of the Upper CastleΞενοδοχεία κοντά σε Aušros Vartai Gates of DawnΞενοδοχεία κοντά σε PrancuzparkisΞενοδοχεία κοντά σε Lietuvos Nacionalinis Operos ir Baleto teatras National Opera and Ballet theaterΞενοδοχεία κοντά σε Olympic CasinoΞενοδοχεία κοντά σε Moniuškos skverasΞενοδοχεία κοντά σε New York clubΞενοδοχεία κοντά σε AB Lietuvos radijo ir televizijos centrasΞενοδοχεία κοντά σε Energetikos ir technikos muziejus Energy and Technology MuseumΞενοδοχεία κοντά σε Kongresų Rūmai


My Kitchen Diary: I can't believe you made that cake (Lorraine Pascal)\nNotoula December 6, 2011 at 1:17 AM\nΚαλημέρα από Ελλάδα. Λατρεύω το blog σου και το παρακολουθώ καθημερινά. Οι συνταγές σου είναι η μία καλύτερη από την άλλη.\nΕλπίζω να μην σε πειράζει που σε αναφέρω στο blog μου στα blogs που παρακολουθώ (μετά μανίας).\nΦιλιά πολλά (http://mafiaisblogging.blogspot.com/)\nlabrini December 6, 2011 at 1:20 AM\nΦανταστική!για άλλη μια φορά δημιούργησες!!!!!!!!!!!!αυτά τα σοκολατένια στικς φοβερά φαίνονται!και η κρέμα μιαμ μιαμ!\nΕΛΕΝΑ December 6, 2011 at 9:50 AM\nΠραγματικά εντυπωσιακή η τούρτα!\nΠάω να χαζέψω το βιντεάκι!\nnadia December 6, 2011 at 12:12 PM\nΠολύ εντυπωσιακή η τουρτίτσα.Μου αρέσει πάρα πολύ και η κρέμα που έφτιαξες Μπράβο Τζενούλα\nElpiniki December 6, 2011 at 3:59 PM\nΦαινεται πραγματι τελεια!\nΛες να την κανω κι εγω?\ndhmhtra December 8, 2011 at 11:31 AM\nΠολύ εντυπωσιακή και για τις μέρες των Χριστουγέννων θα είναι ότι πρέπει!


Του Θανάση Τσεκούρα: Πώς θα νικηθεί ο λαϊκισμός - στο Καρφί\nΤου Θανάση Τσεκούρα: Πώς θα νικηθεί ο λαϊκισμός\nΠοτέ στο παρελθόν η Ευρώπη δεν εμφάνιζε τόσα πολλά, τόσο έντονα και τόσο επίμονα σημάδια πολιτικής κρίσης.\nΑυτές τις μέρες δύο από τις «σταθερές» της Ευρώπης, ο Μακρόν στη Γαλλία και η Μέρκελ στη Γερμανία, ξεκίνησαν την αντίστροφη μέτρηση. Στην Ιταλία των Σαλβίνι και Ντι Μάιο οι εξελίξεις γίνονται «αχαρτογράφητες». Ο ζουρλομανδύας του Brexit τυλίγει ασφυκτικά τη Βρετανία.\nΣυνεχίζουμε. Εκπρόσωποι του λαϊκισμού συμμετέχουν σε 8 ευρωπαϊκές κυβερνήσεις (Ιταλία, Πολωνία, Ουγγαρία, Αυστρία, Σλοβακία, Λετονία, Βουλγαρία και δυστυχώς Ελλάδα), ενώ σε άλλες τρεις (Ισπανία, Δανία, Λιθουανία) στηρίζουν κυβερνητικές πλειοψηφίες.\nΚαι το πιο σημαντικό. Σε λίγους μήνες στις ευρωεκλογές όλοι αναμένουν με αγωνία τον προαναγγελθέντα σεισμό: την επέλαση της Διεθνούς του λαϊκισμού.\nTι συμβαίνει, λοιπόν, και μέσα σε λίγα χρόνια, σχεδόν χωρίς αντίσταση, τα πολιτικά συστήματα που διαχειρίστηκαν την Ευρώπη μετά την καταιγίδα του πολέμου πνέουν τα λοίσθια; Εξαφανίζονται, συρρικνώνονται ή ανεβαίνουν στο τρένο του λαϊκισμού. Εστω στα τελευταία βαγόνια.\nΟι πολιτικές δυνάμεις του συστήματος έχουν πολλαπλές ευθύνες για την κρίση. Σε μεγάλο βαθμό την προκάλεσαν. Οταν ξεκίνησε, την αγνόησαν. Και στην κλιμάκωσή της δεν κατάφεραν να την κατανοήσουν.\nΟι λόγοι είναι πολλοί – ο κυριότερος ότι μπέρδεψαν την αιτία με το αποτέλεσμα. Και είδαν τον κίνδυνο μόνο στο αποτέλεσμα. Αδιαφορώντας για την αιτία. Γιατί την κρίση δεν την προκάλεσε ο λαϊκισμός. Απλώς η κρίση έφερε στο προσκήνιο τον λαϊκισμό.\nΜε χαρακτηριστική καθυστέρηση, όλοι οι «συστημικοί» αποτάσσονται τον λαϊκισμό. Τη στιγμή που τα κόμματα του λαϊκισμού έχουν απασφαλίσει μια πανίσχυρη εκλογική βόμβα. Η καθυστέρηση είναι η πρώτη αναπηρία. Η δεύτερη είναι ακόμη πιο ασυγχώρητη. Με μια επιπόλαιη αριστοκρατική αντίληψη αδιαφόρησαν επιδεικτικά για τις ρίζες του λαϊκισμού μέσα στις ευρωπαϊκές κοινωνίες.\nΣτην Ευρώπη (και στο σύνολο του αναπτυγμένου καπιταλισμού) τα τελευταία χρόνια αναδύεται ένα νέο κοινωνικό ζήτημα. Ολόκληρες κοινωνίες εξορίζονται από τη «ζώνη της ευημερίας». Το μέλλον τους περιορίζεται σε μια στενή «λεωφόρο» με δομική ανεργία, ανασφαλείς θέσεις εργασίας, μισθούς επιβίωσης, φτωχές κοινωνικές υποδομές, χωρίς καμιά προοπτική κοινωνικής ανόδου. Πραγματικές «κοινωνίες απόκληρων».\nΑυτή η συνθήκη δημιουργεί το νέο κοινωνικό ζήτημα. Και μαζί την παντοδυναμία του λαϊκισμού. Γιατί ο λαϊκισμός διαθέτει ένα πανίσχυρο όπλο: την απλοϊκότητά του. Ζωγραφίζει έναν «εχθρό» στις «κοινωνίες των απόκληρων»: για όλα φταίνε οι διεφθαρμένες ελίτ, οι πλούσιοι, το σύστημα. Γκρεμίστε τους…\nΠολύ φοβάμαι ότι οι δυνάμεις του «αντιλαϊκισμού» θα δυσκολευθούν να ανακαλύψουν την απάντηση. Γιατί αδιαφορούν να επεξεργαστούν ένα νέο οικονομικό και κοινωνικό σχέδιο που θα βγάλει την Ευρώπη από την «οικονομία της μιζέριας» και της στασιμοχρεοκοπίας. Γιατί μόνο ένα νέο σχέδιο (ανάλογο της μεταπολεμικής «Golden Age») μπορεί να αντιμετωπίσει το νέο κοινωνικό ζήτημα. Και μαζί το δηλητηριώδες εποικοδόμημά του – τη Διεθνή του λαϊκισμού.\nΤου Δημ. Μαρκόπουλου: Άλλο Μάης του ’68 κι άλλο Δεκέμβρης του ’18


Jingisukan Daruma 4.4 ten, Σαπόρο - Κριτικές εστιατορίων - TripAdvisor\nJingisukan Daruma 4.4 ten: Εστιατόρια στην περιοχή\nΔραστηριότητες κοντά σε: Jingisukan Daruma 4.4 ten\nJingisukan Daruma 4.4 ten, Σαπόρο\nΝο 15 από 10.287 Εστιατόρια - Σαπόρο\nMinami 4 jo Nishi 4, Σαπόρο 064-0804, Χοκάιντο\nΑξίζει για μεγάλες ουρές\nDelicious μπάρμπεκιου αρνιού. Η αναμονή ήταν τεράστια, καθώς δεν έχουν καμία επιφύλαξη εδώ. Υποθέτω ότι 45 - 30 λεπτά πριν από την ώρα έναρξης θα μπορούσε να λειτουργήσει. Φτάσαμε εκ των προτέρων, αλλά μόλις 15 λεπτά μπροστά, η οποία αποδείχθηκε άλλη ώρα ανά ώρα. Πολύ...πιο δύσκολο για τους ανθρώπους έξω από το εστιατόριο. Το εσωτερικό του εστιατορίου είναι αρκετά γεμάτο και οι φακοί είναι πολύ κοντά ο ένας στον άλλο. Κάποιοι καπνίζουν μαζί με τις σχάρες του καπνιστού αρνιού! Αρκετά ανθεκτικά για να αντέξει, παρόλο που ήξερα ότι ακόμα καπνίζουν εσωτερικά στην Ιαπωνία, σε ένα τόσο δημοφιλές εστιατόριο. Γι 'αυτό δίνω 4/5 σε αυτό το εστιατόριο. Καπνός, Οσμή, Καπνός καπνού, Αναμονή. Εν πάση περιπτώσει, η γεύση αξίζει για την αντοχή σας. Επιθυμία μου να επισκεφθώ εκεί, φυσικά, χωρίς καπνό και πάλι. >> Μην πηγαίνετε ποτέ με τους γκρινιάριους γονείς που είναι πολύ κομψοι και καλοί μεγιστάνες ή για το 1 δρόμο στο εξωτερικό στο ταξίδι τους. Ποιος δεν σχεδιάζει ποτέ για τον εαυτό του, θα πρέπει να καλύψει αυτό το μέρος, γιατί θα περιμένετε σκληρά. >> Ποτέ μην πάτε με όποιον πάσχει από πνευμονική νόσο, όπως άσθμα ή χρόνια αποφρακτική πνευμονοπάθεια. Ίσως χρειαστούν εισπνευστήρες στις τσέπες τους. >> Αν είσαι εδώ και πολύ καιρό εραστής του κρέατος, θα θελήσεις να πάς πάλι σε αυτό το μέρος, παρά τις παγίδες. Έτσι, κύριος αυτού του αριστοκρατικού εστιατορίου, παρακαλούμε να ανανεώσετε το σύστημα εξαερισμού αρκετά σύμφωνα με τα πρότυπα της ΠΟΥ ή απομονώστε τους πιο σκληρούς καπνιστές που μοιράζονται τα καπνά με αθώα παιδιά στο παρακείμενο τραπέζι. Θα είναι και πάλι εκεί.Περισσότερα\nΧρόνος αναμονής είναι μακρύς. Το φαγητό είναι λερωμένο. Το δωμάτιο είναι γεμάτο κάπνα.\nΌτι παίρνει λίγο δύσκολο να αναπνέει εδώ. Ο αναπνευστήρας δεν είναι αρκετά ισχυρή. Και είναι ακριβό για τόσο φαγητό και εξυπηρέτηση.\nΠήγαμε σε ένα άλλο Daruma έξοδο πριν από την προσεχή αυτού με την ελπίδα ότι η γραμμή θα είναι μικρότερη. Περιμέναμε στο κρύο για μία ώρα. Το φαγητό ήταν γρήγορα μετά την έδραση και αυτό ήταν το καλύτερο προβάτου που έχω δει ποτέ στη ζωή...μου. 100 % θα επιστρέψει την επόμενη φορά που θα είμαι στο Sapporo.Περισσότερα\nΤο Σαππόρο πρέπει να φάτε\n6 από εμάς μεταβήκαμε γύρω στις 8μμ. Καθίσαμε χωριστά 2 - 2 . Περιμέναμε για 30 λεπτά περίπου, δεν αξίζει τον κόπο. Όταν φτάσαμε, η πριμοδότηση αρνί ήδη εξαντλήθηκε. Έτσι φάγαμε το κανονικό συντελεστή που εξακολουθεί να είναι πραγματικά καλό. Υπάρχει ντουλάπι μέσα για να...τεθούν τα πράγματά σας έτσι ώστε να μην μυρωδιά.Περισσότερα\nΕξαιρετικό φαγητό, μεγάλη σειρά. Αξίζει τον κόπο να περιμένουμε όμως. Το φαγητό είναι λίγο μικρό ποσό. Οι τιμές είναι λογικές και ω, ωραία μπυραρία. 한글로만 작성을 해야 작성이 되는가보다. 영어로 썼는데 왜 안 되는 것인가.. 음식은 매우 좋은데 양이 좀 적다. 가격이 싼데 양이 적어서...한끼로는 조금 부족할 수도..Περισσότερα\nΠάρτε μαζί σας μια πλαστική σακούλα\nΓνωρίζω ότι έχουν θυρίδες ασφαλείας αλλά είναι καλύτερα να θέσουμε τα πάντα σε μια πλαστική σακούλα πριν τα τοποθετήσετε στο ντουλάπι. θα πρέπει να περιμένετε μια μεγάλη ουρά για να φάμε εκεί. η γραμμή είναι πραγματικά μεγάλη και η εξυπηρέτηση είναι πραγματικά κακό. ( Πολύ...σπάνιο να έχουν κακή εξυπηρέτηση στην Ιαπωνία, όπως γνωρίζετε. ) Για την τιμή και την ποιότητα των τροφίμων δεν θα συνιστούσα αυτό το μέρος σε κανέναν.Περισσότερα\nΔεν αξίζει τον κόπο να περιμένουν για περισσότερο από 30 λεπτά.\nΑρνάκι στην Ιαπωνία δεν είναι συνηθισμένο. Αυτό είναι όλο. Δεν αξίζει τον κόπο να περιμένουν για περισσότερο από 30 λεπτά. Ίσως είναι κατάλληλο για άτομα που θέλουν να φάνε μόνοι τους. Υπερτιμημένο.\nΩραία ατμόσφαιρα, πολύ καλή αρνί! Αλλά μην φοράτε τίποτα δεν θέλετε να βρωμάνε. Πριν πάμε στις 6.30μμ αν δεν έχετε όρεξη να κάνουν ουρά. Ωστόσο, ο κύκλος εργασιών είναι αρκετά γρήγορα.\nBest Gengis Khan εγώ φάγαμε ποτέ\nΑπολαύσαμε το εστιατόριο αλλά έπρεπε να περιμένουμε μία ώρα για να λάβουμε μια έδρα το αρνί ήταν πολύ προσφοράς και τα κρεμμύδια ήταν νόστιμο είναι ένα μικρό αλυσίδα και υπάρχουν 3 ή 4 σημείων πώλησης όλα πολύ κοντά σε σημεία ενδιαφέροντος όπως: από ένα εστιατόριο...ξενοδοχείου είναι ένα πρώτο όροφο και το άλλο στον δεύτερο όροφο δεν μου άρεσε να περιμένουν σε γραμμές , αλλά στην Ιαπωνία είναι ένα σημάδι ότι ένα κατάστημα είναι υπέροχοΠερισσότερα\nΓια μένα λοιπόν Soso ..........\nΕίναι πολύ μικρό, πολύ κόσμο, είναι δύσκολο να ψήσετε κρέας ... μυρωδιά στα ρούχα σας όλη την ημέρα\nΛάβετε γρήγορα απαντήσεις από το προσωπικό του Jingisukan Daruma 4.4 ten και από προηγούμενους επισκέπτες.\nΔιεύθυνση: Minami 4 jo Nishi 4, Σαπόρο 064-0804, Χοκάιντο\nΑριθμός τηλεφώνου: +81 11-551-8844


Ξεσάλωσε ο γενικός διευθυντής Δασών Κ. Δημόπουλος - Αποφάσεις καταστροφικές για τον δασικό πλούτο :: Επικαιρότητα :: Κόντρα\nΣάββατο 15 Δεκεμβρίου 2018 | 00:15\nΕδώ και μερικά χρόνια, πλιατσικολόγοι καπιταλιστές επιδιώκουν τον βίαιο αποχαρακτηρισμό δασών στο πρώην Αεροδρόμιο του Ελληνικού και στο Παλιούρι Χαλκιδικής και την καταστροφή της ιστορικής Λίμνης της Στυμφαλίας. Σε βοήθειά τους έχουν σπεύσει η πολιτική ηγεσία του υπουργείου Περιβάλλοντος, ο περιβόητος Φλαμπουράρης, ο γενικός διευθυντής Δασών Κ. Δημόπουλος και ο Συντονιστής της Αποκεντρωμένης Διοίκησης Αττικής Σπ. Κοκκινάκης. Στη συνδρομή όλων αυτών έχουμε αναφερθεί εν εκτάσει σε πολλά δημοσιεύματά μας.\nΚρίνουμε επιβεβλημένο να αναφερθούμε και πάλι εκτενώς στη συνδρομή του Κ. Δημόπουλου, επικεφαλής της υπηρεσιακής πυραμίδας που είναι αρμόδια για τα δάση, γιατί έχει ενεργή συμμετοχή στον βίαιο αποχαρακτηρισμό των δασών των περιοχών αυτών και στην επιχειρούμενη καταστροφή της Λίμνης της Στυμφαλίας, ενώ με πρόσφατη παράνομη (όπως θα δούμε παρακάτω) απόφαση άνοιξε το δρόμο για τον αποχαρακτηρισμό δάσους 125,44 στρεμμάτων στο Παλιούρι Χαλκιδικής. Ο Κ. Δημόπουλος εκδίδει προσωπικά παράνομες καταστροφικές αποφάσεις, αγνοώντας τους αρμόδιους υπηρεσιακούς παράγοντες.\nΤο δάσος στο Παλιούρι Χαλκιδικής, που προσπαθεί να αποχαρακτηρίσει εταιρία του Ιβάν Σαββίδη, είναι πευκόδασος Χαλεπίου Πεύκης, ηλικίας 25 - 40 ετών, με κάλυψη 100%. Ο Δασάρχης Κασσάνδρας αποφάνθηκε με Πράξη Χαρακτηρισμού ότι πρόκειται για δάσος. Σύμφωνα δε με την εγκύκλιο διαταγή του πρώην αναπληρωτή Περιβάλλοντος Ι. Τσιρώνη, είχε το δικαίωμα και την υποχρέωση να κάνει Πράξη Χαρακτηρισμού και να αποφανθεί για τον δασικό χαρακτήρα αυτής της έκτασης. Ιδού τι αναφέρει αυτή η απόφαση, την οποία ο γενικός διευθυντής αγνόησε σκόπιμα, προκειμένου να ανοίξει ο δρόμος για τον αποχαρακτηρισμό του δάσους:\n«Για τους ίδιους λόγους, μετά την πάροδο μακρού χρόνου από την έκδοση πράξεως χαρακτηρισμού ορισμένης έκτασης, ως μη δασικής, δεν αποκλείεται η έκδοση από το αρμόδιο όργανο πράξεως με την οποία η έκταση αυτή κηρύσσεται αναδασωτέα εφόσον διαπιστώνεται αιτιολογημένα ότι επιγενομένως η αρχικώς μη δασική έκταση απέκτησε δασική μορφή» (η επισήμανση δική μας.\nΓνωρίζουμε καλά ότι ο Δασάρχης Κασσάνδρας εφάρμοσε αυτή την απόφαση, γιατί στο πλαίσιο του ρεπορτάζ μιλήσαμε μαζί του και ενημερωθήκαμε σχετικά. Επικοινωνήσαμε επίσης με τους προϊσταμένους της Διεύθυνσης Συντονισμού και Επιθεώρησης, της Διεύθυνσης Διαχείρισης Δασών και Αγροπεριβάλλοντος και της Διεύθυνσης Δασών Χαλκιδικής, οι οποίοι υπερασπίστηκαν τον Δασάρχη Κασσάνδρας, ξεκαθαρίζοντας ότι λειτούργησε νόμιμα.\nΟ γενικός διευθυντής Κ. Δημόπουλος δεν αγνόησε μόνο την εγκύκλιο διαταγή του Ι. Τσιρώνη. Προχώρησε ακόμα παραπέρα, επικαλούμενος παράνομες και άσχετες αποφάσεις, προκειμένου να προκαλέσει σύγχυση στα μέλη της Επιτροπής Εξέτασης Αντιρρήσεων, που θα εξετάσει τον Δασικό Χάρτη στον οποίο συμπεριλήφθηκε και το δάσος των 125,44 στρεμμάτων. Είναι χαρακτηριστικό ότι στην απόφασή του, που είναι καθαρά προσωπική, ο Κ. Δημόπουλος αγνόησε τόσο την αρμόδια Διεύθυνση Διαχείρισης Δασών και Δασικού Περιβάλλοντος όσο και τη Γνωμοδότησή της για την ΜΠΕ (Μελέτη Περιβαλλοντικών Επιπτώσεων) της επέμβασης που θέλει να κάνει η εταιρία του Σαββίδη στο δάσος των 125,44 στρεμμάτων στο Παλιούρι.\nΟ γενικός διευθυντής Δασών προΐσταται μεν της Διεύθυνσης Διαχείρισης Δασών και Δασικού Περιβάλλοντος και όλων των Διευθύνσεων της Γενικής Διεύθυνσης, αλλά με βάση το Οργανόγραμμα του υπουργείου Περιβάλλοντος και Ενέργειας η Διεύθυνση αυτή μαζί με τη Διεύθυνση Προστασίας Δασών και Αγροπεριβάλλοντος ήταν μέχρι πρόσφατα συναρμόδιες για την έκδοση Γνωμοδοτήσεων για ΜΠΕ επεμβάσεων σε δάση. Η μόνη υποχρέωση που είχαν αυτές οι Διευθύνσεις ήταν να στείλουν τις Γνωμοδοτήσεις τους στην αρμόδια Διεύθυνση του ΥΠΕΝ που ήταν και είναι η Διεύθυνση Περιβαλλοντικής Αδειοδότησης.\nΠρόσφατα, με την τροποποίηση του Οργανογράμματος του ΥΠΕΝ, η αρμοδιότητα της Γνωμοδότησης για ΜΠΕ πέρασε αποκλειστικά στη Διεύθυνση Προστασίας Δασών και Αγροπεριβάλλοντος. Επιπλέον, και το αρμόδιο τμήμα της Διεύθυνσης Διαχείρισης Δασών και Δασικού Περιβάλλοντος πέρασε στη Διεύθυνση Προστασίας Δασών και Αγροπεριβάλλοντος. Αυτές οι δύο μεταβολές έγιναν από την πολιτική ηγεσία του ΥΠΕΝ κατόπιν υποδείξεως των προϊσταμένων της Διεύθυνσης Προστασίας Δασών και Αγροπεριβάλλοντος και της Γενικής Διεύθυνσης Ανάπτυξης και Προστασίας Δασών και Αγροπεροβάλλοντος. Τα αναφέρουμε όλ’ αυτά για να γίνει φανερό ότι και μετά την τροποποίηση του Οργανογράμματος του ΥΠΕΝ, ο Κ. Δημόπουλος δεν είχε καμία αρμοδιότητα να ανατρέψει τη γνωμοδότηση της Διεύθυνσης Διαχείρισης Δασών και Δασικού Περιβάλλοντος, γιατί την αποκλειστική αρμοδιότητα την έχει πλέον η Διεύθυνση Προστασίας Δασών και Αγροπεριβάλλοντος.\nΟ προϊστάμενος της Διεύθυνσης αυτής είχε λάβει γνώση της Γνωμοδότησης για την ΜΠΕ της επέμβασης στο δάσος του Παλιουρίου και δεν είχε εκφράσει την παραμικρή διαφωνία. Ετσι, η υπόθεση της Γνωμοδότησης αυτής είχε κλείσει οριστικά και για τη Διεύθυνση Περιβαλλοντικής Αδειοδότησης. Αυτό όμως δεν άρεσε στην πολιτική ηγεσία του ΥΠΕΝ και στον Κ. Δημόπουλο και και ο τελευταίος αποφάσισε να δράσει παράνομα, προκειμένου να ανοίξει ο δρόμος για τον αποχαρακτηρισμό και το βίαιο ξεχέρσωμα του δάσους χαλεπίου πεύκης στο Παλιούρι.\nΑν δε και η Επιτροπή Εξέτασης Αντιρρήσεων για τον Δασικό Χάρτη της Χαλκιδικής, στον οποίο συμπεριλαμβάνεται και το δάσος του Παλιουρίου, συνηγορήσει σ’ αυτή την παρανομία, τότε δε θα χρειαστεί να εκδοθεί Γνωμοδότηση για την ΜΠΕ από την αρμόδια δασική υπηρεσία. Αρμόδια δημόσια υπηρεσία θα είναι μόνον η Πολεοδομία. Ετσι, το δάσος θα ξεχερσωθεί και θα μετατραπεί σε χωράφι για να χτίσει πολυτελείς βίλες η εταιρία του Σαββίδη. Μην ξεχνάμε ότι μιλάμε για δάσος πολύ κοντά στη θάλασσα, πραγματικό «φιλέτο» για κάθε πλιατσικολόγο καπιταλιστή του real estate και του τουρισμού.\nΟπως είναι γνωστό, σύμφωνα με την Πράξη Χαρακτηρισμού του Δασάρχη Πειραιά, από τα δάση της περιοχής Ελληνικού – Αγίου Κοσμά 136,12 στρέμματα προέκυψαν από Τεχνητές Δασικές Φυτείες και 36,92 στρέμματα είναι δάσος. Σύμφωνα με τον Δασικό Χάρτη της περιοχής, το δάσος είναι 215 στρέμματα. Σύμφωνα με τους δασολόγους των 65 κατοίκων που υπέβαλαν αντιρρήσεις κατά της Πράξης Χαρακτηρισμού, το δάσος και η δασική έκταση ανέρχονται σε 587 στρέμματα.\nΣτις 14 Οκτώβρη του 2016, η εταιρία ΕΛΛΗΝΙΚΟ ΑΕ υπέβαλε ερωτήματα στη Γενική Διεύθυνση Δασών, της οποίας προΐσταται ο Κ. Δημόπουλος. Ενα από αυτά τα ερωτήματα ήταν αν τα δάση που προέκυψαν από Τεχνητές Δασικές Φυτείες υπάγονται στις διατάξεις της δασικής νομοθεσίας. Την ίδια μέρα, ο Κ. Δημόπουλος έσπευσε να απαντήσει προσωπικά στην εταιρία, παρακάμπτοντας την αρμόδια Διεύθυνση, που ήταν η Διεύθυνση Προστασίας Δασών και Αγροπεριβάλλοντος. Και βέβαια, η απάντησή του περιλάμβανε αυτό που ήθελε να ακούσει και να πάρει γραπτά η εταιρία. Οτι δηλαδή τα δάση που προέκυψαν από Τεχνητές Δασικές Φυτείες δεν υπάγονται στη δασική νομοθεσία.\nΟ Κ. Δημόπουλος απάντησε αστραπιαία και παράνομα. Γιατί δεν είχε ενημερωτικό σημείωμα από την αρμόδια διεύθυνση, υπογεγραμμένο από εισηγητή, τμηματάρχη και προϊστάμενο Διεύθυνσης. Αυτή η διαδικασία δεν είναι τυπολατρική, αλλά ουσιαστική για τη δημόσια διοίκηση και τους υπηρεσιακούς παράγοντες.\nΗ απάντηση του Κ. Δημόπουλου στάλθηκε στην εταιρία (με τον στερεότυπο ΠΡΟΣ) και κοινοποιήθηκε και στο Δασαρχείο Πειραιά προς ενημέρωση του προϊσταμένου του, που ήταν αρμόδιος να εκδώσει την Πράξη Χαρακτηρισμού. Οταν ένα έγγραφο απλώς κοινοποιείται σε μια Διεύθυνση, αυτή δεν είναι υποχρεωμένη να απαντήσει. Ομως, ο Δασάρχης Πειραιά Π. Σακκάς απάντησε, στις 21 Οκτώβρη του 2016, και ανάμεσα στ’ άλλα εξέφρασε την επιστημονική του θέση ότι και τα δάση που προέκυψαν από Τεχνητές Δασικές Φυτείες υπάγονται στις διατάξεις της δασικής νομοθεσίας. Ηταν προφανές ότι ο Δασάρχης Πειραιά διαμήνυσε πως με την Πράξη Χαρακτηρισμού θα χαρακτηρίσει ως δάσος και τα 136,12 στρέμματα δάσους που προέκυψε από Τεχνητές Δασικές Φυτείες!\nΜε αυτή την τοποθέτηση του Δασάρχη Πειραιά θορυβήθηκε η πολιτική ηγεσία του ΥΠΕΝ και «αδειάστηκε» ο προθυμότατος Κ. Δημόπουλος που είχε σπεύσει -μόνος του και χωρίς να έχει ενημερωτικό σημείωμα- να αποφανθεί ισχυριζόμενος τα αντίθετα. Τότε, η πολιτική ηγεσία θυμήθηκε ότι υπάρχει και η αρμόδια Διεύθυνση, η Διεύθυνση Προστασίας Δασών και Αγροπεριβάλλοντος, και της ζήτησε να υποβάλει γραπτό ερώτημα στο ΝΣΚ (Νομικό Συμβούλιο του Κράτους) για το ζήτημα που είχε προκύψει. Το ερώτημα αυτό, μαζί με άλλα, υποβλήθηκε την 1η Δεκέμβρη του 2016. Υπογραμμίζουμε, ότι το ΝΣΚ δεν έχει την αρμοδιότητα να γνωμοδοτεί για τον δασικό ή μη χαρακτήρα εκτάσεων με δασική βλάστηση.\nΟ Κ. Δημόπουλος «αδειάστηκε» μεν για τη γνωμάτευση που έσπευσε να δώσει στην ΕΛλΗΝΙΚΟ ΑΕ, αλλά στη συνέχεια συμφώνησε με το ερώτημα που υπέβαλε η ΔΠΔΑ στο ΝΣΚ, ζητώντας του να γνωμοδοτήσει αν η βλάστηση που δημιουργείται από Τεχνητές Δασικές Φυτείες υπάγεται στις διατάξεις της δασικής νομοθεσίας. Το ΝΣΚ γνωμοδότησε όπως ήθελε η πολιτική ηγεσία του ΥΠΕΝ (αποφεύγουμε τις λεπτομέρειες, στις οποίες έχουμε αναφερθεί αναλυτικά στο παρελθόν). Οτι δηλαδή η βλάστηση που προέκυψε από Τεχνητές Δασικές Φυτείες δεν υπάγεται στις διατάξεις της δασικής νομοθεσίας. Στη συνέχεια, ο αναπληρωτής υπουργός ΠΕΝ έκανε αποδεκτή τη Γνωμοδότηση. Με βάση αυτή τη Γνωμοδότηση και μετά από παρεμβάσεις τόσο του Φάμελλου όσο και του Φλαμπουράρη, ο Δασάρχης Πειραιά αναγκάστηκε, «με το πιστόλι στον κρόταφο» όπως έχουμε γράψει, να αποχαρακτηρίσει τα 136,12 στρέμματα δάσους που προέκυψαν από Τεχνητές Δασικές Φυτείες.\nΤην περίοδο που η Διεύθυνση Προστασίας Δασών και Αγροπεριβάλλοντος ετοίμαζε το ερώτημα και που το ΝΣΚ το εξέταζε, εξελισσόταν μια παράλληλη διαδικασία που αφορούσε τη θεώρηση Δασικού Χάρτη που συμπεριλάμβανε και την περιοχή που εκτείνεται από το πρώην Αεροδρόμιο του Ελληνικού μέχρι τον Αγιο Κοσμά. Στις 15 Δεκέμβρη του 2016, η προϊσταμένη της Διεύθυνσης Δασών Πειραιά Σ. Μυτελέτση θεώρησε αυτόν τον Δασικό Χάρτη. Σύμφωνα με τον νόμο 3884/2010 όφειλε να αναρτήσει τον Δασικό Χάρτη μετά από 15 ημέρες, δηλαδή στις 30 Δεκέμβρη του 2016. Η προϊσταμένη όμως δεν κράτησε τον Δασικό Χάρτη για να τον αναρτήσει στις 30 Δεκέμβρη, αλλά τον έστειλε στη Γενική Διεύθυνση Προστασίας και Ανάπτυξης Δασών και Αγροπεριβάλλοντος και στην ΕΚΧΑ ΑΕ (Κτηματολόγιο). Στο τέλος του κειμένου που ανέβηκε στη ΔΙΑΥΓΕΙΑ αναφέρεται ότι ο Χάρτης αυτός διαβιβάστηκε για τις περαιτέρω ενέργειές τους.\nΠροφανώς, η Σ. Μυτελέτση διατάχθηκε προφορικά είτε από τον Σ. Τσιλίκουνα είτε απόν Κ. Δημόπουλο με συμφωνία και των δύο αρμόδιων υπηρεσιακών παραγόντων για τους δασικούς χάρτες. Αυτή η κίνηση έγινε γιατί σύμφωνα με τον Δασικό Χάρτη, στην ευρύτερη αυτή περιοχή υπάρχουν 215 στρέμματα δάσους, ενώ από τη στιγμή που θα γινόταν ανάρτηση του Δασικού Χάρτη δεν μπορούσε να γίνει Πράξη Χαρακτηρισμού. Ετσι, θα χάλαγαν τα σχέδια της πολιτικής ηγεσίας του ΥΠΕΝ και του Γενικού Διευθυντή Ανάπτυξης και Προστασίας Δασών και Αγροπεριβάλλοντος, που ήθελαν πάση θυσία να αποχαρακτηρίσει ο Δασάρχης Πειραιά τα δάση του Ελληνικού και του Αγίου Κοσμά, με το πρόσχημα της προέλευσής τους από Τεχνητές Δασικές Φυτείες.\nΜε απόφαση που συνέταξε ο Σ. Τσιλίκουνας και υπέγραψε ο Κ. Δημόπουλος ως γενικός διευθυντής την 1η Φλεβάρη του 2017, προσπάθησαν να δικαιολογήσουν την παράνομη απόφασή τους να μην επιτρέψουν στην Σ. Μυτελέτση να αναρτήσει τον Δασικό Χάρτη στις 30 Δεκέμβρη του 2016. Σημειωτέον ότι ο εν λόγω Δασικός Χάρτης δεν έχει αναρτηθεί ακόμα! Πιθανόν να τον κρατήσουν στο συρτάρι μέχρι να επικυρωθεί η απόφαση της Τεχνικής Επιτροπής Εξέτασης Αντιρρήσεων του Πειραιά, με την οποία αποχαρακτηρίστηκε και το τελευταίο δάσος του Ελληνικού.\nΗ ευθύνη του Κ. Δημόπουλου και για τον αποχαρακτηρισμό του τελευταίου δάσους του Ελληνικού είναι σοβαρή και άπτεται τόσο του ποινικού όσο και του διοικητικού δικαίου. Σε ό,τι μας αφορά, δε θα το αφήσουμε να περάσει έτσι. Πρέπει ο Κ. Δημόπουλος να «μαζευτεί», να σεβαστεί τη νομιμότητα και να σταματήσει να γνωμοδοτεί παρακάμπτοντας τις υπηρεσίες, προκειμένου να αποχαρακτηρίζονται πολυετή δάση, ακόμα και με συγκόμωση 100%.\nΕξίσου προκλητική είναι η στάση του Κ. Δημόπουλου στο πλευρό στελεχών της Τράπεζας Πειραιώς, που έβαλαν στο στόχαστρο να μετατρέψουν την ιστορική Λίμνη της Στυμφαλίας σε αγρότοπο κοπής καλαμιώνων προκειμένου να συλλέγεται βιομάζα για την παραγωγή πέλετ. Δύο φορές αγνόησε τη Διεύθυνση Διαχείρισης Δασών και Δασικού Περιβάλλοντος, που είναι αρμόδια για τα ΚΑΖ (Καταφύγια Αγριας Ζωής) σε κεντρικό επίπεδο, και τη Διεύθυνση Δασών Κορίνθου, που είναι αρμόδια σε επίπεδο Αποκεντρωμένης Διοίκησης Πελοποννήσου, προκειμένου να βοηθήσει τα στελέχη της Τράπεζας Πειραιώς να συνεχίσουν το καταστροφικό τους έργο στη Λίμνη της Στυμφαλίας. Την πρώτη φορά η απόπειρα έπεσε στο κενό. Τη δεύτερη φορά έγραψε ο ίδιος απόφαση και την υπέγραψε η γενική γραμματέας του ΥΠΕΝ Χρ. Μπαριτάκη, δίνοντας το δικαίωμα στην Τράπεζα Πειραιώς να κόψει καλαμιώνες σε 150 στρέμματα, δήθεν για έρευνα. Μιλάμε για την τρίτη κατά σειρά κοπή καλαμιώνων, με πρόσχημα την έρευνα.\nΕίναι προκλητικό να δίνεις άδεια δήθεν για έρευνα στη Στυμφαλία, όταν γνωρίζεις ότι τα στελέχη της Τράπεζας θα ζητούν συνεχώς άδεια για έρευνα προκειμένου να κόβουν καλαμιώνες για παραγωγή βιομάζας. Από την άλλη, η αρμοδιότητα για έρευνα σε ΚΑΖ ανήκει αποκλειστικά στη Διεύθυνση Διαχείρισης Δασών και Δασικού Περιβάλλοντος (και μετά την τροποποίηση του Οργανογράμματος του ΥΠΕΝ με την τροποποίηση του ΠΔ 132/2017). Δεν είχαν, λοιπόν, κανένα δικαίωμα οι Δημόπουλος και Μπαριτάκη να βγάλουν απόφαση και να επιτρέψουν να ξανακοπούν 150 στρέμματα καλαμιώνες μέχρι τις 31 Οκτώβρη του 2017. Και αυτή η απόφαση ελέγχεται από το διοικητικό και ποινικό δίκαιο (θα επανέλθουμε).


Ρέιτσελ Βάις: «Οι γονείς μου ήταν πρόσφυγες. Το Brexit μοιάζει με θάνατο»\nBUZZ 11 JUN 2017 / Πόλυ Λυκούργου\nΣε συνέντευξή της στην Guardian, η Ρέιτσελ Βάις εξομολογειται μνήμες ως παιδί μεταναστών και αναρωτιέται πώς ο κόσμος μας έχει πάρει μία τέτοια σουρεαλιστική στροφή προς τον φόβο και το ρατσισμό.\nΓεννημένη και μεγαλωμένη στην Αγγλία, αλλά Νεοϋορκέζα εδώ και πάρα πολλά χρόνια πια, η Ρέιτσελ Βάις δεν μπορεί να αποφασίσει τι δυσκολεύεται περισσότερο να πιστέψει: τα αποτελέσματα του βρετανικού δημοψηφίσματος για το Brexit ή το φαινίμενο Ντόναλντ Τραμπ. «Μου είναι αδύνατον να καταλάβω πώς έχουμε καταντήσει σε αυτό το σημείο. Το ένα είναι σουρεαλιστικό, το άλλο είναι οριστικό....»\n«Ο Τραμπ είναι απόλυτα καταστροφικός για τόσα θέματα - τι μπορεί να κάνει στη Γη, στα δικαιώματα των γυναικών. Ομως, νιώθω ότι μπορούμε να τον ανατρέψουμε. Με το Brexit όμως... αυτό μοιάζει με θάνατο. Με έκανε να σκεφτώ τους μετανάστες γονείς μου. Τους λόγους που υποτίθεται ότι φτιάξαμε την Ευρωπαϊκή Ενωση. Για να αποτρέψουμε έναν τέτοιο διωγμό, έναν τέτοιο πόλεμο, για να ενώσουμε δυνάμεις, να ξεφορτωθούμε την εθνικιστική ιστορία, να χτίσουμε κάτι σταθερό. Μου είναι αδύνατον να καταλάβω...»\nΘυμηθείτε κι αυτό: «Αντίο Ηνωμένο Βασίλειο»: Διάσημοι υποστηρικτές του Bremain σχολιάζουν το Brexit\nΟι γονείς της Βάις ήρθαν στην Αγγλία, λίγο πριν τον Β' Παγκόσμιο πόλεμο ως μετανάστες. Η μητέρα της αυστριακή, ο πατέρας της Ούγγρος. Παλιότερα εκνευριζόταν όταν της γινόταν οι ερώτηση για τους μετανάστες γονείς της. Σήμερα θεωρεί αναγκαίο να μιλάω για αυτούς. «Πόσα πράγματα πέρναμε ως δεδομένα. Μεγάλωσα με τις αφηγήσεις για το πώς οι Αγγλοι υποδέχτηκαν τους πρόσφυγες τη δεκαετία του 30. Και σήμερα κοιτάω τους Σύριους και τη ξενοφοβική στάση των Αγγλων και ματώνει η καρδιά μου. Ολη μου η ανατροφή στηριζόταν στο γεγονός ότι στη χώρα που ήμουν, ήμουν ασφαλής. Η κουλτούρα, η ηθική, οι αξίες των Αγγλων δε θα επέτρεπαν ποτέ κάτι διαφορετικό από τα ανοιχτά σύνορα...»\n«Σκέφτομαι επίσης ότι πολλοί από εμάς έχουμε κατάλοιπα της προσφυγιάς και ίσως δεν το καταλαβαίνουμε. Η μητέρα μου, όπου κι αν πήγαινα, μου πακετάριζε και λίγο φαγητό. Αυτό είναι εντελώς προσφυγικό σύνδρομο. Και το κάνω ακόμα. Ολες οι τσάντες μου έχουν ένα μήλο, ένα πακέτο μπισκότα. Για το δρόμο...»\nΟ Κεν Λόουτς σχολιάζει το Brexit, «ό,τι απέμεινε από τον ΣΥΡΙΖΑ» και την «πολιτική» των Ευρωπαϊκών Βραβείων\nΟ Τόμας Βίντερμπεργκ δεν σοκαρίστηκε με το Brexit\n«Αντίο Ηνωμένο Βασίλειο»: Διάσημοι υποστηρικτές του Bremain σχολιάζουν το Brexit\nΟ Μάικλ Κέιν, το Brexit, η βίζα του Τζέιμς Μποντ και η επόμενη μέρα για το βρετανικό σινεμά\nΗ Κίρα Νάιτλι προτρέπει τους Βρετανούς να ψηφίσουν στο δημοψήφισμα για το Brexit\nΟ Ιαν ΜακΚέλεν είναι ενάντια στο Brexit\nΕπόμενο άρθρο: «Κλείστε αυτή τη μ......!» Η Μπετ Μίντλερ κερδίζει το Tony και του δίνει και καταλαβαίνει\nΠροηγούμενο άρθρο: Η Τζέσικα Τσαστέιν αθόρυβα αρραβωνιάστηκε, αθόρυβα παντρεύτηκε


Πέλμα χωρίς ρόδες για σκούπες Bosch, Siemens, Miele, Panasonic, Juro Pro, Moulinex. Primato 35300\nΑρχική ΣελίδαΑνταλλακτικάΠέλματα χωρίς ρόδεςΠέλμα χωρίς ρόδες για ηλεκτρική σκούπα. Primato 35300\nΠέλμα χωρίς ρόδες για ηλεκτρική σκούπα. Primato 35300\nΚΩΔΙΚΟΣ (SKU): 35300\nΠέλμα χωρίς ρόδες για σκούπες Bosch, Siemens, Miele, Panasonic, Juro Pro, Moulinex και άλλες. Primato 35300. Έχει φάρδος 30εκ και είναι από τα μεγαλύτερα πέλματα της αγοράς.\nΕίναι έτοιμο για σύνδεση. Απλά εφαρμόζετε το σωλήνα της σκούπας στην τρύπα του πέλματος.\nΤο φάρδος του πέλματος είναι 30εκ. Είναι από τα μεγαλύτερα πέλματα της αγοράς.\nΔείτε τα πέλματα με ρόδες για σκούπες που διαθέτουμε.


Manolo 77 2 years ago 7\nΜετά τη βόλτα μας στην ABA League σήμερα ταξιδεύουμε πιο δυτικά, και συγκεκριμένα στην Ιταλία και στη Legabasket Serie A! Το El Dorado της Ευρώπης στις δεκαετίες ’70 και ’80 μπορεί να βρίσκεται σε πτώση τα τελευταία χρόνια, παρόλα αυτά δε χάνει την αίγλη του και συγκαταλέγεται ακόμα μεταξύ των κορυφαίων πρωταθλημάτων της Γηραιάς Ηπείρου.\nΚαι παρά το γεγονός ότι η Armani Milano είναι η μοναδική με μόνιμη θέση στην Euroleague δεν είναι άτρωτη στις εγχώριες διοργανώσεις, καθώς ομάδες όπως οι Sassari και Venezia αμφισβητούν τα πρωτεία της, ενώ και η Virtus Bologna… ήρθε για να μείνει, συνεχίζοντας την παράδοση του ένδοξου παρελθόντος της!\nΚαι φυσικά η Legabasket Serie A, εδώ και αρκετό καιρό “βγάζει” κορυφαίους παίκτες, γηγενείς και ξένους, τροφοδοτώντας ακόμα και top clubs της Ευρώπης. Στην 7η ανάρτηση του RPG Radar θα δούμε, λοιπόν, 4 περιπτώσεις αυτή τη φορά, που ξεχώρισαν στο φετινό πρωτάθλημα της γειτονικής χώρας.\nJAYLEN BARFORD: USA (24y, 191cm) (VIRTUS ROMA) |COMBO GUARD|\nΟ πρώτος που θα “σκανάρουμε” στο RPG Radar, αυτής της εβδομάδας, είναι ο 24χρονος combo guard Jaylen Barford, ο επονομαζόμενος Bulldog! Γεννημένος τον Ιανουάριο του 1996, ο Barford ξεκίνησε το μπάσκετ από το South Side Highschool, στο Jackson του Tennessee.\nΜετά από μια θετική παρουσία στο γυμνάσιο, που συνοδεύτηκε με την κατάκτηση του Class AA State Championship στη senior season του (στην οποία είχε 22 πόντους, 3 assists και 3 κλεψίματα μ.ο.) και την ανακήρυξη του ως κορυφαίο παίκτη του West Tennessee, ο Barford συνέχισε στο NJCAA με το τοπικό Motlow State Community College.\nΗ ποιότητα και το ταλέντο του ξεχώρισαν από νωρίς, με αποτέλεσμα να είναι από τη freshman χρονιά του το αστέρι του Junior College από το Tennessee, με 20.6 πόντους (52.7% στα σουτ εντός παιδιάς, 32.7% στα τρίποντα και 70.1% στις βολές), 7.1 rebounds και 5.1 assists μ.ο. Οι εξαιρετικές εμφανίσεις του τον έφεραν στην καλύτερη 5άδα της περιφέρειας, ανοίγοντας του ουσιαστικά το δρόμο για το υψηλότερο επίπεδο του κολεγιακού μπάσκετ!\nΩστόσο, θα έμενε και για 2η σεζόν στο Motlow State, ολοκληρώνοντας τη με την εντυπωσιακή συγκομιδή 26 πόντων μ.ο.! Το καλοκαίρι του 2016 θα τον έβρισκε μέλος της κορυφαίας 5άδας σε ολόκληρο το NJCAA και ένα από τα πιο καυτά ονόματα για τα Κολέγια της Division I. Ο Barford διάλεξε ένα ιστορικό πρόγραμμα, σαν το Arkansas, με τη μεταγραφή του τότε να χαρακτηρίζεται ως η top μετακίνηση από τη χαμηλότερη βαθμίδα του Κολεγιακού μπάσκετ στο NCAA.\nΣτους Razorbacks θα συνέθετε ένα αξιόλογο δίδυμο με τον Daryl Macon και δεν ήταν λίγοι εκείνοι που μίλαγαν για το καλύτερο ντουέτο παικτών, μετά τα μέσα των 90ς και τους Corliss Wiliamson και Scotty Thurman, οι οποίοι οδήγησαν το Arkansas στην κατάκτηση του τίτλου απέναντι στο Duke το 1994, με τον τελευταίο μάλιστα να ευστοχεί σε καθοριστικό τρίποντο λίγο πριν το φινάλε!\nΓια να επιστρέψουμε στα δικά μας, η μετάβαση του Barford στο NCAA ήταν ομαλή, παρόλο που στον τομέα της τακτικής ήταν εμφανές ότι ήθελε δουλειά. Ωστόσο το φυσικό / αθλητικό του πακέτο, σε συνδυασμό με την έφεση στο σκοράρισμα που τον διέκρινε, ήταν παράγοντες οι οποίοι του επέτρεπαν να είναι πρωταγωνιστής και σε αυτό το επίπεδο!\nΩς junior είχε 12.8 πόντους (50.3% στα δίποντα, 26.6% στα τρίποντα και 75.2% στις βολές), 3.8 rebounds, 1.2 κλεψίματα και 2 assists για 1.9 λάθη μ.ο. Εμφανιζόταν από πολλούς ως έτοιμος για το μεγάλο βήμα στο ΝΒΑ, και παρά το γεγονός ότι δήλωσε πρόωρη συμμετοχή στο draft του 2017 τελικά την απέσυρε και επέστρεψε στο Arkansas για τη senior season του.\nΗ επιλογή του αποδείχθηκε σωστή, καθώς δούλεψε στις ατέλειες του και εμφανίστηκε βελτιωμένος! Ολοκλήρωσε τη χρονιά ως μέλος της πρώτης 5άδας της περιφέρειας All-SEC, χωρίς όμως να καταφέρει να οδηγήσει τους Razorbacks πιο μακριά από τον 1ο γύρο του NCAA Tournament. Τα νούμερα του, πάντως, ήταν εντυπωσιακά, “μετρώντας” 17.9 πόντους (49.6% στα δίποντα, 43.3% στα τρίποντα και 72.1% στις βολές), 3.9 rebounds, 1 κλέψιμο και 2.5 assists για 1.9 λάθη μ.ο.\nΠαρόλο που αρκετοί τον υπολόγιζαν ως 2nd rounder στο draft του 2018, η εκπληκτική του παρουσία στο Portsmouth Invitational εκείνης της χρονιάς, κερδίζοντας τον τίτλο του MVP, μεταξύ πολλών γνωστών μας προσώπων (Marcus Foster, Khadeen Carrington, Kendrick Nunn, Jock Landale, Johnny Hamilton και Jordan McLaughlin ενδεικτικά), τον έκανε να ονειρεύεται ότι μπορεί να είναι ένας από τους sleepers της διαδικασίας και να φθάσει πιο ψηλά!\nΩστόσο, όλες οι ομάδες τον προσπέρασαν και ο Barford έμεινε εκτός τελικών επιλογών. Το μικρό μέγεθος του, για shooting guard, σε συνδυασμό με το χαμηλό wingspan του (είχε το 2ο χειρότερο μεταξύ όλων των συμμετεχόντων), όπως και η αδυναμία του να λειτουργήσει ως play maker αποτελεσματικά, αποτέλεσαν ανασταλτικούς παράγοντες στην απόφαση των ομάδων του ΝΒΑ.\nΟ ίδιος δεν το “έβαλε κάτω” και πήρε μέρος στο Summer League με τη Minnesota, που όμως δεν του εμπιστεύθηκε μια θέση στο ρόστερ της. Το φθινόπωρο υπέγραψε ένα training camp deal με τους Hornets, αφήνοντας θετικές εντυπώσεις. Παρόλα αυτά, ούτε η Charlotte του προσέφερε μόνιμο συμβόλαιο και κάπως έτσι βρέθηκε την περίοδο 2018 – 19 στους Greensboro Swarm, θυγατρική των Hornets στην G League.\nΗ πρώτη του επαγγελματική χρονιά κύλησε με αρκετά ups and downs, χωρίς πάντως να καταφέρει να κερδίσει κάποιο call up στο ΝΒΑ. Σε 47 παιχνίδια (18 ως βασικός) είχε 17.8 πόντους (49.4% στα δίποντα, 34.1% στα τρίποντα και 78.6% στις βολές), 3.9 rebounds, 1.1 κλεψίματα και μόλις 1.3 assists για 1.9 λάθη μ.ο.\nΤο περασμένο καλοκαίρι πήρε την απόφαση να κάνει το υπερατλαντικό ταξίδι προκειμένου να αγωνιστεί με τα χρώματα μιας ιστορικής ιταλικής ομάδας, της Pesaro. Ωστόσο, η πάλαι ποτέ κραταιά … Scavolini δε θύμιζε τίποτα από το παρελθόν και για πολλές αγωνιστικές βρισκόταν στις τελευταίες θέσεις της βαθμολογίας. Ο Barford ξεχώριζε σαν τη μύγα μες στο γάλα, σε ένα ρόστερ όπου υπήρχε και ο Clint Chapman.\nΣτις αρχές του 2020 η Roma έδειξε έντονο ενδιαφέρον για αυτόν, κι έτσι “έκλεισε” την πρώτη του ευρωπαϊκή χρονιά με τη φανέλα της ομάδας από την Αιώνια Πόλη! Σε 21 παιχνίδια στο ιταλικό πρωτάθλημα “μέτρησε” 15.9 πόντους (36.5% στα δίποντα, 30.4% στα τρίποντα και 77.8% στις βολές), 4.6 rebounds και 3.1 assists. Ο αρνητικός δείκτης του στο -8.3 στο +/–, είναι περισσότερο απόρροια του γεγονότος ότι αγωνίστηκε στο μεγαλύτερο διάστημα της σεζόν σε μια χαμηλής δυναμικότητας ομάδα, όπως η Pesaro.\nΠλέον, με την περιπέτεια του στην Ιταλία να έχει λάβει τέλος και τον ίδιο να βρίσκεται στις ΗΠΑ, δεν είναι απίθανο και του χρόνου, αν έχει προτάσεις, να επιλέξει ξανά τα μέρη μας! Αφού, όμως, είδαμε ένα σύντομο ιστορικό της μέχρι τώρα καριέρας του, ας συνεχίσουμε με το scouting report του.\nΞεκινώντας από το φυσικό / αθλητικό πακέτο του Barford, να σημειώσουμε ότι είναι ιδιαίτερα δυνατός, με βάρος 92 κιλά, γυμνασμένο upper body και πλήρη έλεγχο του σώματος του. Είναι εκρηκτικός και σκληρός παίκτης, που δε φοβάται τις επαφές με υψηλό δείκτη aggressiveness. Ωστόσο, δε διαθέτει το μέγεθος (191cm ύψος με 194cm wingspan), για να μπορεί να θεωρηθεί ένα ψηλό και “μακρύ” combo guard.\nΗ ταχύτητα του είναι μέτρια για περιφερειακός, καθώς το 2018 το sprint στα ¾ του γηπέδου μετρήθηκε στα 3.31”, δηλαδή 0.27” περισσότερο από τον πιο γρήγορο παίκτη του NBA Draft Combine εκείνης της χρονιάς, ενώ ούτε η ευλυγισία είναι ένα από τα πλεονεκτήματα του. Αντίθετα το άλμα του κρίνεται αρκετά ικανοποιητικό, καθώς το vertical leap του στην ίδια διαδικασία μετρήθηκε στα 80cm περίπου. Γενικότερα πάντως, παρά το γεγονός ότι διαθέτει πλούσια physical tools, η αθλητικότητά του δεν είναι top επιπέδου.\nΌσον αφορά το πνευματικό κομμάτι, ο Barford είναι παίκτης – ενστίκτου, ο οποίος έχει το μυαλό του πρωτίστως στο σκοράρισμα. Αν και τακτικά φαίνεται έτοιμος για το υψηλότερο επίπεδο, το στυλ παιχνιδιού του τον ωθεί σε αρκετές περιπτώσεις σε βεβιασμένες επιλογές στην επίθεση και αμφίβολο shot selection. Αυτό φαίνεται και στατιστικά, τόσο στο ποσοστό ευστοχίας του (ειδικά φέτος στην Pesaro με τις αυξημένες ευθύνες και το υψηλό USG% ήταν αρκετά χαμηλό), όσο και στο μη ικανοποιητικό Αst/Τo ratio διαχρονικά.\nΣε γενικές γραμμές, το decision making του θέλει polishing, για να μπορεί να λειτουργήσει και ως ένα βαθμό σαν δημιουργός. Δεδομένου του υπόλοιπου skillset του, είναι σημαντικό να προσθέσει αυτή την πτυχή στο αγωνιστικό του profile, για να θεωρηθεί ολοκληρωμένος guard. Εξάλλου, διαθέτει ηγετικά χαρακτηριστικά, όπως έχει δείξει στην κολεγιακή του θητεία και φέτος στην Ιταλία, ενώ είναι αρκετά φιλόδοξος. Δεν είναι καθόλου τυχαίο ότι “έλαμψε” στο Portsmouth Invitational, αφήνοντας θετικότερες εντυπώσεις σε σχέση με άλλους πιο διαφημισμένους παίκτες, παρά τον υψηλό βαθμό δυσκολίας και το άγχος των προσδοκιών.\nΔε φοβάται την πίεση, έχει υψηλό δείκτη αυτοπεποίθησης και “βγαίνει” μπροστά, ακόμα και στις πιο απαιτητικές στιγμές αγώνων. Αν καταφέρει να τιθασεύσει το, κάποιες φορές, άναρχο αγωνιστικό του στυλ στην επίθεση, είναι σε μεγάλο βαθμό έτοιμος για μετάβαση στο επίπεδο του Eurocup, σε πρώτη φάση. Επίσης, χαρακτηρίζεται από εργατικότητα, κάτι που είναι εμφανές από το γεγονός ότι σταδιακά βελτίωσε το μακρινό του σουτ στο Κολέγιο.\nΣτην επίθεση ο Barford είναι ένας παίκτης, που εκμεταλλεύεται τα φυσικά προσόντα του για να αποκτήσει πλεονέκτημα και ειδικότερα του αρέσει το παιχνίδι με “επαφές”, θυμίζοντας tank, όπως τον έχουν χαρακτηρίσει στο παρελθόν! Πηγαίνει τον προσωπικό του αντίπαλο στη δύναμη, όταν επιτίθεται κατά μέτωπο, και αυτό είναι το κύριο όπλο του για να προστατεύσει την μπάλα. Επίσης είναι αξιοπρεπής σουτέρ ελευθέρων βολών (ποσοστό καριέρας ~75%) και έτσι, όταν κερδίζει foul, συνήθως κεφαλαιοποιεί την ευκαιρία που του δίνεται.\nΣτο χειρισμό, χωρίς να έχει θεαματικά dribble moves, είναι αποτελεσματικός, κατεβάζοντας με συνέπεια την μπάλα και με τα δύο χέρια. Ωστόσο, όπως προείπαμε, η ικανότητα του ως slasher απορρέει κυρίως από το physical παιχνίδι του, καθώς, όταν βρει διάδρομο για drive, μπορεί να … παρασύρει μέσα οποιονδήποτε αντίπαλο. Παρόλα αυτά, στο ρεπερτόριο του υπάρχει μια crossover τρίπλα, που σε αρκετές περιπτώσεις τον βγάζει “ασπροπρόσωπο”!\nΣτο σουτ, ο Barford έχει εκτελεστική δεινότητα από μακριά, κυρίως σε spot καταστάσεις, αλλά και με side step jumpers, χωρίς να είναι εξίσου ικανός σε pull up jumpers και γενικότερα όταν πρέπει να κάνει πάνω από 3– 4 τρίπλες πριν εκτελέσει με jump shot. Το μεγαλύτερο, όμως, ζήτημα σε αυτό τον τομέα είναι οι επιλογές του, που αρκετές φορές είναι τραβηγμένες, καθώς και η αστάθεια την οποία παρουσιάζει από παιχνίδι σε παιχνίδι. Συχνά σε αγώνες παρασύρεται σε βιαστικές επιλογές και, παρόλο που είναι παίκτης με έφεση στο transition, δεν αποφεύγει τα λάθη σε πρωτεύοντες ή/και δευτερεύοντες αιφνιδιασμούς.\nΤέλος, και στην άμυνα ο Barford παίρνει αρκετά καλό βαθμό. Με καλό footwork και δυνατό body frame έχει την ικανότητα να μαρκάρει κάθε τύπου guard, αλλά και ψηλότερους παίκτες, χωρίς να σπρώχνεται με ευκολία. Επίσης, διαβάζει τις φάσεις αμυντικά και παρά το κάτω του μ.ο. wingspan του, έχει διαχρονικά ικανοποιητικό αριθμό κλεψιμάτων, καθώς πιέζει πολύ πάνω στην τρίπλα τον αντίπαλο του.\nΈνα ακόμη κομμάτι στο οποίο παρουσιάζει έφεση είναι τα αμυντικά rebounds, με υψηλό μ.ο. σε όλη την καριέρα του. Με τη δύναμη του είναι αποτελεσματικός στα box out και δεν κάνει δεύτερες σκέψεις να μπει στις διεκδικήσεις κάτω από το καλάθι. Υπό αυτή την έννοια, και αν συνυπολογίσουμε το γεγονός, ότι είναι guard ο οποίος “βγάζει” περίσσεια ενέργεια στα μετόπισθεν, μπορούμε να τον χαρακτηρίσουμε ως hustle player!\nΩστόσο, η συνέπεια του και σε αυτόν τον τομέα ελέγχεται. Δεν είναι λίγες οι φορές που θα χάσει την αυτοσυγκέντρωση του και θα παρουσιάσει lags στην αμυντική του συμπεριφορά. Εκτιμώ ότι δεν είναι τόσο αποτέλεσμα τακτικής αδυναμίας, όσο της έμφυτης τάσης του να δίνει μεγαλύτερη σημασία στην επίθεση και άρα να “φυλάει” δυνάμεις με αυτόν τον τρόπο στο πίσω μισό του παρκέ. Σαφώς θα χρειαστεί να αποκτήσει σταθερότητα για να μπορέσει να ανταποκριθεί στις αυξημένες απαιτήσεις του υψηλότερου επιπέδου.\nΕν κατακλείδι, ο Barford είναι ένας 2-way guard, wannabe star, για τα δεδομένα της Ευρώπης ο οποίος, αν καταφέρει να βελτιώσει τις βασικές αδυναμίες του, είναι σε θέση, συνδυαστικά με το physical package που διαθέτει, να σταδιοδρομήσει στην από εδώ μεριά του Ατλαντικού. Η εικόνα που έχω για αυτόν ως παίκτη με κάνει να τον παρομοιάζω ως ένα υβρίδιο των Demetrius Jackson και Darius Johnson – Odom.\nΤοποθετώντας τον στην εξίσωση του Ολυμπιακού, θα τον έβλεπα σε ένα ρόλο “bodyguard” του βασικού play maker της ομάδας, είτε αυτός λέγεται Σλούκας είτε κάποιος άλλος ο οποίος θα είναι επιφορτισμένος με το κομμάτι των αποφάσεων. Η ικανότητα του στην άμυνα, το δυναμικό του παιχνίδι, τα ανεπτυγμένα slashing abilities και το αξιοπρεπές spot shooting τον κάνουν να φαντάζει, στα μάτια μου, ως μια καλή και ανερχόμενη περίπτωση για το back court της ομάδας, έναν ολοκληρωμένο off guard με μοναδικά ερωτηματικά την απειρία και την αστάθεια του.\nΑν, ωστόσο, οι υπόλοιπες κινήσεις στην περιφέρεια είναι παίκτες “έτοιμοι” και “παιγμένοι” στο υψηλό επίπεδο, ένα τέτοιο ρίσκο θα ήταν ευπρόσδεκτο. Εξάλλου, το αγωνιστικό profile και η συνολική του συμπεριφορά στο παρκέ, θα μπορούσαν να του δώσουν το ρόλο του συμπληρωματικού guard, αυτού που θα είναι η “ασπίδα” στην άμυνα για τον Σπανούλη και τον όποιο βασικό οργανωτή, αλλά και στην επίθεση θα δίνει το απρόβλεπτο με το παιχνίδι του!\nRating: 62.6% |VERDICT: Recommend|\nDYSHAWN PIERRE: USA (26y, 198cm) (DINAMO SASSARI) |SF|\nΟ επόμενος παίκτης που βρίσκεται στο … radar μας είναι ο γεννημένος στις 17/11/1993, στο Whitby του Ontario στον Καναδά, Dyshawn Pierre! Από το γυμνάσιο έδειξε την έφεσή του στο μπάσκετ, οδηγώντας το τοπικό High school, Anderson CVI, στην κατάκτηση δυο πρωταθλημάτων OFSAA (Ontario Federation of School Athletic Associations) το 2011 και 2012, με τον ίδιο στη senior season να αναδεικνύεται MVP του Tournament με 17.3 πόντους μ.ο..\nΟλοκληρώνοντας, λοιπόν, τη γυμνασιακή του θητεία με τους Raiders, ο Pierre ήταν ήδη ένα από τα μεγαλύτερα ονόματα του Καναδά, σε αυτές τις ηλικίες, με το ESPN να τον αξιολογεί ως 3ο καλύτερο Καναδό recruit της συγκεκριμένης class και τον ίδιο να έχει αγωνιστεί στις μικρές εθνικές ομάδες, δίπλα σε παίκτες όπως ο Wiggins, ο Pangos και ο Bennett, κερδίζοντας μάλιστα το χάλκινο μετάλλιο στο Παγκόσμιο Κύπελλο under 17 στη Γερμανία το 2010! Ενώ αρκετά κολλέγια από την Division I του NCAA τον πολιορκούσαν, εκείνος τελικά επέλεξε το Dayton του Ohio, το οποίο ήταν και πιο κοντά στη γενέτειρα του.\nΑπό τη freshman κιόλας χρονιά του, ο Pierre είχε βασικό ρόλο στους Flyers, αγωνιζόμενος είτε ως SG είτε ως SF, σε μια ομάδα όπου ηγέτης ήταν ο γνωστός μας, από το πέρασμα του από τον ΠΑΟΚ, Kevin Dillard. Σε 31 παιχνίδια (28 ως βασικός) με 27.3´ χρόνο συμμετοχής μ.ο. είχε 8.8 πόντους (56.7% στα δίποντα, 46.7% στα τρίποντα σε 1.7 προσπάθειες ανά αγώνα και 67.1% στις βολές), 5.1 rebounds, 0.4 κλεψίματα, 0.2 κοψίματα και 2 assists για 1.6 λάθη μ.ο. Οι scouters άρχιζαν να κάνουν λόγο για ένα ενδιαφέρον prospect, έναν πολυσύνθετο forward, ο οποίος έκανε πολλες δουλειές καλά μέσα στο παρκέ, σκοράροντας με σουτ, drive ή post up, βοηθώντας στα rebounds και όντας αποτελεσματικός στην άμυνα!\nΗ sophomore season θα ήταν ακόμη καλύτερη, με τον Pierre να συνεχίζει τις “υψηλές πτήσεις”, έχοντας ξανά στο πλάι του ένα μετέπειτα παίκτη του ΠΑΟΚ, τον Jordan Sibert! Ο Καναδός forward υπήρξε μάλιστα από τους πιο κομβικούς παίκτες στην πορεία του Dayton μέχρι το Elite 8 του NCAA Tournament το 2014 (μετά από 30 χρόνια), και ειδικά στις νίκες απέναντι στο Ohio State και το Syracuse. Η χρόνια έκλεισε με τον ίδιο να είναι μέλος της 2ης καλύτερης 5αδας της περιφέρειας All-Atlantic 10. Τα νούμερα του ήταν 11.2 πόντοι (σε 37 παιχνίδια με 26.9´ χρόνο συμμετοχής ανά αγώνα) με 51.9% στα δίποντα, 40.9% στα τρίποντα και 67.6% στις βολές, 5.5 rebounds, 0.5 κλεψίματα, 0.4 block και 1.6 assists μ.ο. για ισάριθμα λάθη.\nΚαι ως junior συνέχισε να είναι το ίδιο επιδραστικός για τους Flyers, συμμετέχοντας πιο ενεργά σε περισσότερους τομείς του παιχνιδιού του Κολεγίου, γεγονός που επηρέασε τα ποσοστά ευστοχίας του από μακρινή απόσταση. Από την άλλη όμως “γέμισε” ακόμα περισσότερο τα στατιστικά του. Σε 36 παιχνίδια, με 33.4´ συμμετοχής μ.ο., είχε 12.7 πόντους (50.8% στα δίποντα, 35.6% στα τρίποντα και 67.6% στις βολές), 8.1 rebounds, 0.6 κλεψίματα, 0.4 κοψίματα και 2.9 assists για 2 λάθη ανά αγώνα. Ωστόσο, λίγο πριν τη senior season και ενώ όλα πήγαιναν … πρίμα, ένα άσχημο περιστατικό έμελλε να αλλάξει τα πάντα για τον Pierre.\nΤο καλοκαίρι του 2015 κατηγορήθηκε για σεξουαλική επίθεση και, παρά το γεγονός ότι ο ίδιος υπερασπίστηκε τον εαυτό του κάνοντας λόγο για αμοιβαία πράξη, ενώ δεν του απαγγέλθηκαν κατηγορίες, λόγω ανεπαρκών στοιχείων, το Κολέγιο του τον απέβαλε για ένα 6μηνο. Ο Pierre προσέλαβε δικηγόρο κατά αυτής της απόφασης και τελικά δικαιώθηκε, καθώς επέστρεψε στην αγωνιστική δράση το Δεκέμβριο του 2016! Σε 22 παιχνίδια είχε 12.6 πόντους (50% στα δίποντα, 34.7% στα τρίποντα και 84.6% στις βολές), 8.5 rebounds, 0.6 κλεψίματα, 0.2 κοψίματα και 2.3 assists για 1.7 λάθη μ.ο.\nΠαρόλο που τα νούμερα του ήταν εντυπωσιακά και, για άλλη μια χρονιά, ανακηρύχθηκε μέλος της 2ης καλύτερης 5αδας για την περιφέρεια All-Atlantic 10, δεν επιλέχθηκε στο draft του 2016 (συμμετείχε στο Portsmouth Invitational του 2016 χωρίς να εντυπωσιάσει, σε αντίθεση με τον Shavon Shields). Έκλεισε την 4ετια του στο Κολέγιο ως 23ος σκόρερ στην ιστορία του Dayton και 7ος στα επιθετικά rebounds! Για τη συνέχεια της καριέρας του επέλεξε την Ευρώπη και ένα πρωτάθλημα, το οποίο ανέκαθεν έχει παράδοση να “βγάζει” παικτες, την BBL (Γερμανία).\nΜε τη φανέλα της Braunschweig την περίοδο 2016-17 ήταν εντυπωσιακός, “μετρώντας” σε 32 παιχνίδια 14.9 πόντους (57% στα δίποντα, 31.1% στα τρίποντα και 80.7% στις βολές), 7.9 rebounds (πρώτος σε όλη τη λίγκα, πράγμα αξιομνημόνευτο για τη θέση του), 1 κλέψιμο, 0.2 block και 2.8 assists για 2.3 λάθη μ.ο. Κάπου εκεί τον ανακάλυψαν τα radar της Sassari στην οποία … έδεσε άγκυρα για μια 3ετία! Τα highlights του με την ιταλική ομάδα ήταν αναμφισβήτητα η κατάκτηση του FIBA Europe Cup πέρυσι και η συμμετοχή στον τελικό της Legabasket.\nΉταν τόσο καταλυτική η παρουσία του στη Sassari που, όταν ο προπονητής του Gianmarco Pozzecco τον είδε να αγωνίζεται πρώτη φορά, αναρωτήθηκε τι δουλειά είχε ο Pierre στη Σαρδηνία και όχι σε κάποια ομάδα της Euroleague! Στο ιταλικό πρωτάθλημα, με τα χρώματα της Sassari, αγωνίστηκε συνολικά σε 76 αγώνες με μ.ο. καριέρας 10.1 πόντους (57.2% στα δίποντα, 43.8% στα τρίποντα και 80.1% στις βολές), 5 rebounds, 0.7 κλεψίματα, 0.3 κοψίματα και 1.8 assists για 1.4 λάθη ανά παιχνίδι.\nΜετά τα σύντομα βιογραφικά στοιχεία του Pierre, συνεχίζουμε με το αγωνιστικό profile του. Με ύψος περίπου 200cm και βάρος 104 kg είναι ένας πολύ δυνατος forward, ο οποίος χρησιμοποιεί σε μεγάλο βαθμό τα πλούσια φυσικά και αθλητικά προσόντα του σε άμυνα και επίθεση. Χωρίς να είναι ο πιο γρήγορος swingman, ούτε ο πιο αλτικός (το επιτόπιο άλμα του έχει μετρηθεί στα 75cm), ξέρει να εκμεταλλεύεται τη δύναμη και τα μακριά άκρα του (wingspan 208cm) για να αποκτήσει πλεονέκτημα.\nΕπίσης είναι αρκετά ευλύγιστος, όπως παρατηρείτε στα video, καθώς, στα drive που επιχειρεί, έχει την ικανότητα να αλλάζει κατεύθυνση με άνεση. Γενικά, παρά το σκληροτράχηλο αγωνιστικό χαρακτήρα του, διαθέτει πλαστικές κινήσεις σε ικανοποιητικό βαθμό με την μπάλα στα χέρια και στα τελειώματά του. Παράλληλα, έχει υψηλό δείκτη aggressiveness και αγωνίζεται με μεγάλη ένταση, προσφέροντας ενέργεια σε άμυνα και επίθεση!\nΟ τομέας όπου φαίνεται ότι χρειάζεται βελτίωση για να σταθεί στο υψηλότερο επίπεδο, είναι το mental toughness, η πνευματική του ετοιμότητα να ανταποκριθεί επιτυχώς σε πιο δύσκολες αγωνιστικές καταστάσεις από αυτές που έχει συνηθίσει μέχρι τώρα στην καριέρα του. Έχει τη φιλοδοξία να διακριθεί και η τριετία του στη Sassari αποτελεί, μάλλον, τον καλύτερο οδηγό για τη μετάβαση του σε μια Euroleague level ομάδα. Γενικά, παρόλο που λόγω θέσης δεν μπορεί να χαρακτηριστεί ως ηγέτης, έχει δείξει στο παρελθόν ότι υπάρχουν στιγμές που “βγαίνει” μπροστά, αναλαμβάνοντας ευθύνες.\nΤακτικά μοιαζει κάπως limited, και η αλήθεια είναι ότι πρόκειται για παίκτη ενστίκτου κυρίως, ο οποίος σε αρκετές περιπτώσεις ξεφεύγει από το playbook του προπονητή. Άρα θα πρέπει στο κομμάτι των αποφάσεων να γίνει πιο συνετός και να διαβάζει καλύτερα το παιχνίδι, προκειμένου να καταλήγει στην καλύτερη επιθετική επιλογή και όχι σε κάποια βεβιασμένη. Η αλήθεια είναι ότι δεν τον βοηθάει σε αυτό η ντρίπλα του, καθώς δεν είναι ιδανικός χειριστής, ειδικά σε συνθήκες πίεσης. Τέλος, υστερεί και δημιουργικά, πράγμα που φαίνεται από το μ.ο. σε assists διαχρονικά, δίχως να μπορεί να θεωρηθεί σε καμία περίπτωση point forward.\nΜε αυτή την επισήμανση περνάμε στην επίθεση, όπου ο Pierre είναι ένας οδοστρωτήρας, ο κλασικός slasher, που ψάχνει την “αδυναμία” στην άμυνα του αντιπάλου, το χώρο στη ρακέτα για να βρει διάδρομο και να φθάσει ως το καλάθι, καθώς είναι εξαιρετικός finisher μετά από επαφή! Σε τέτοιες φάσεις, αν ολοκληρώσει την τρίπλα και πάρει τα βήματα, δύσκολα ανακόπτεται ψηλά και δεν είναι καθόλου τυχαίο το υψηλό ποσοστό του στα δίποντα. Το ίδιο ικανός είναι όμως και στο post, εκμεταλλευόμενος τυχόν miss matches και χάρη στη δύναμη του και κάποια spin moves που διαθέτει, είναι εξίσου αποτελεσματικός κοντά στο καλάθι!\nΤα mid και long range σουτ, παρόλο που δεν είναι το σήμα κατατεθέν του, παραμένουν σημαντικά όπλα στο επιθετικό του ρεπερτόριο, κατορθώνοντας, παρά το περίεργο στυλ του, να έχει ικανοποιητικά ποσοστά από τη γραμμή του τρίποντου και πιο μέσα από τα 4 – 5 μέτρα. Συνεπώς, δεν είναι ο παίκτης που θα αντιμετωπιστεί με under, καθώς θα τιμωρήσει την αντίπαλη άμυνα. Αντίθετα, αν ο αμυνόμενος τον παίξει σε κοντινή απόσταση έχει την ικανότητα να χτυπήσει στο close out.\nΓενικά, όταν πάρει screen, θα προτιμήσει να πάει με – μέχρι το καλάθι με drive και μόνο αν του δοθεί κάποια σίγουρη εναλλακτική λύση (πάσα σε ξεμαρκάριστο συμπαίκτη σε πλεονεκτική θέση ή σουτ με πολύ καλές προϋποθέσεις χωρίς πίεση) θα την επιλέξει. Ένα άλλο θετικό στοιχείο είναι ότι, με την πάροδο των ετών, έχει βελτιώσει σημαντικά το ποσοστό του από τη γραμμή του φάουλ από το 67% περίπου στις πρώτες κολεγιακές του χρονιές σε 80% πλέον!\nΚλείνοντας με την επίθεση, αξίζει να αναφέρουμε την έφεση του στα επιθετικά rebounds, όπου ανέκαθεν αποτελεί forward που τα κυνηγάει μανιωδώς, ανανεώνοντας επιθέσεις. Παρατηρούμε λοιπόν ότι, επιθετικά, ο Pierre διαθέτει υψηλό βαθμό versatility, συνεισφέροντας σε πολλούς τομείς και λύνοντας τα χέρια κάθε προπονητή με το πλούσιο skillset του.\nΓια το φινάλε αφήσαμε την άμυνα, η οποία είναι εξίσου δυνατό σημείο του Pierre και ένας ακόμη λόγος για να θεωρείται ένας top 2-way παίκτης, για τα ευρωπαϊκά δεδομένα! Εξαιρετικός σε 1on1 καταστάσεις, πιέζει με ένταση πάνω στην μπάλα, ενώ και με το καλό footwork που διαθέτει δεν αποτελεί εύκολη υπόθεση για τον αντίπαλο του, όσο εκρηκτικός και αν είναι, να τον “νικήσει”. Χρησιμοποιεί τα μακριά του χέρια για να κρύβει το οπτικό πεδίο του επιτιθέμενου, καθώς και για να αλλοιώνει / κλέβει πάσες.\nΕπίσης, χάρη στο δυνατό body frame του, μπορεί να υποστηρίξει άμυνα με αλλαγές, μαρκάροντας υψηλότερους αντιπάλους, δίχως να φοβάται τις επαφές και αντέχοντας στα σπρωξίματα. Η έφεση του και στα αμυντικά rebounds σημαίνει ότι η ρακέτα δεν παραμένει εκτεθειμένη σε τέτοιου είδους άμυνα, καθώς προσφέρει ασφάλεια και σε αυτόν τον τομέα, υποκαθιστώντας τους ψηλούς σε ικανοποιητικό βαθμό. Τέλος, με την ενέργεια που “βγάζει” κρίνεται ιδανικός για ομάδες, οι οποίες επιζητούν transition μέσω καλής άμυνας και αρέσκονται σε physical παιχνίδι.\nΣυνολικά λοιπόν, στα μετόπισθεν ο Pierre δεν είναι απλά ένας hustle player αλλά ένας σημαντικός παράγοντας με την ικανότητα του να μαρκάρει σχεδόν 5 θέσεις (στα scouting reports του NBA γραφόταν για αυτόν ότι μπορούσε να αντιμετωπίσει από SG μέχρι και PF, όμως για τα ευρωπαϊκά δεδομένα εκτιμώ ότι το αμυντικό range του είναι μεγαλύτερο) και να δίνει πολλές επιλογές στον προπονητή του, χρησιμοποιώντας τον σε διάφορα σχήματα!\nΑυτή ήταν η ανάλυση για τον Pierre, έναν παίκτη που την τελευταία διετία έχει δημιουργήσει hype και φαίνεται ότι ήρθε η ώρα του για το step up. Η επίδραση του αμυντικά θα μπορούσε να είναι ανάλογη του Sant-Roos σε αυτό το επίπεδο, αποτελώντας ωστόσο μεγαλύτερη απειλή επιθετικά από τον Κουβανό.\nΌσον αφορά τον Ολυμπιακό, παρόλο που η ομάδα μας αναζητά έναν 3&D guard/forward, με καλό σουτ και συνεπή αμυντική συμπεριφορά, να πλαισιώσει τους Παπανικολάου και McKissic, ίσως η περίπτωση του δεν είναι η ενδεδειγμένη καθώς η στελέχωση της ομάδας θεωρώ ότι επιτάσσει πιο πολύ την απόκτηση ενός κλασικού sniper με καλύτερο χειρισμό και δημιουργικές ικανότητες, ο οποίος να μπορεί να συνυπάρξει καλύτερα με τους δυο προαναφερθέντες παίκτες.\nRating: 70.7% |VERDICT: To be re-evaluated|\nTYLER STONE: USA (28y, 203cm) (NEW BASKET BRINDISI) |PF|\nΗ τρίτη κατά σειρά περίπτωση, σε αυτή τη special ανάρτηση, είναι ένας “λαθρεπιβάτης” στο RPG Radar! Και εξηγούμαι ευθύς αμέσως. Θα έχετε παρατηρήσει ότι οι παίκτες που αναλύουμε σε αυτή την ενότητα είναι όλοι τους ηλικίας <27 ετών, ενώ ο Stone έχει ήδη “πατήσει” τα 28 και οδεύει στα 29. Όμως, η breakout season του φέτος με την Brindisi δεν μπορεί να περάσει απαρατήρητη κι έτσι, έστω και από το “παράθυρο”, θα τον δούμε διεξοδικά!\nΓεννημένος στις 8/9/1991, ο Tyler Stone είχε ένα όνειρο από μικρός, να γίνει επαγγελματίας παίκτης του μπάσκετ και να ξεπεράσει τον πατέρα του James Bradley (ο ίδιος έχει κρατήσει το επίθετο της μητέρας του), ο οποίος είχε επιλεγεί στο νούμερο 35 του draft του 1979 από τους Atlanta Hawks, αλλά δεν κατόρθωσε να κάνει αξιόλογη καριέρα.\nΞεκίνησε δειλά δειλά από το Central High School της γενέτειρας του, όπου ως senior με μ.ο. 15 πόντους και 8 rebounds ανακηρύχθηκε MVP της περιφέρειας! Επέλεξε το Κολέγιο του Missouri για τη freshman season του, όπου όμως βρήκε ελάχιστο χρόνο συμμετοχής, με αποτέλεσμα αυτός και ο συμπαίκτης του, Miguel Paul, να αποφασίσουν να μεταγραφούν στο Southeast Missouri.\nΈτσι, έμεινε ένα χρόνο εκτός αγωνιστικής δράσης, ως red shirted και θα ξεκινούσε τη θητεία του με τους Redhawks την περίοδο 2011-12. Η sophomore χρονιά θα ήταν μια αποκάλυψη, καθώς κατόρθωσε να αποτελέσει άμεσα από τα βασικά επιθετικά και αμυντικά όπλα του Κολεγίου. Αγωνίστηκε σε 31 παιχνίδια (29 ως βασικός) έχοντας 14.7 πόντους (54.3% στα δίποντα, 34.8% στα τρίποντα και 62% στις βολές), 7.3 rebounds, 0.8 assist, 1.1 κοψίματα, 0.7 κλεψίματα και 1.5 λάθη μ.ο. Η ολοκλήρωση της σεζόν τον βρήκε μέλος της δεύτερης καλύτερης 5άδας της περιφέρειας OVC!\nΩς junior συνέχισε με τους ίδιους ρυθμούς, τελειώνοντας τη χρονιά με τον περισσότερο χρόνο συμμετοχής σε όλο το Κολέγιο και αποτελώντας έναν από τους πιο επιδραστικούς παίκτες του SE Missouri. Ανακηρύχθηκε ξανά μέλος της δεύτερης καλύτερης 5άδας για την περιφέρεια OVC και ήταν ένα από τα ονόματα που κοίταζαν ενδελεχώς οι scouter του ΝΒΑ! Σε 33 παιχνίδια (29 ως βασικός) “μέτρησε” 15.5 πόντους (52.3% στα δίποντα, 23.9% στα τρίποντα και 79.1% στις βολές), 7.8 rebounds, 1.2 assists, 1.3 κοψίματα, 0.8 κλεψίματα και 1.5 λάθη μ.ο.\nΜπαίνοντας στη senior season του, ο Stone θα βελτίωνε ακόμα περισσότερο τα νούμερα του, καταφέρνοντας στο φινάλε της κολεγιακής του καριέρας να αποτελέσει μέλος της καλύτερης πεντάδας της περιφέρειας OVC! Παρά το πειθαρχικό παράπτωμα, στο οποίο υπέπεσε με το συμπαίκτη του Nino Johnson και τους στοίχισε την παρουσία σε δύο αγώνες, ο Stone ήταν ξανά ο κορυφαίος performer των Redhawks με βασικό μειονέκτημα τη μεγάλη αστάθεια που εμφάνιζε από παιχνίδι σε παιχνίδι. Την περίοδο 2013–14 είχε 19.3 πόντους (58.5% στα δίποντα, 33.8% στα τρίποντα και 71.2% στις βολές), 9.5 rebounds, 1.9 assists, 1.5 κοψίματα, 1 κλέψιμο και 1.7 λάθη μ.ο.\nΤελικά, δεν επιλέχθηκε στο draft του 2014 (παρά τον όχι τόσο μεγάλο βαθμό ανταγωνισμού της διαδικασίας εκείνη τη χρονιά), ούτε κατάφερε να βρει συμβόλαιο στο ΝΒΑ, καθώς δεν εντυπωσίασε στο Summer League του Orlando με τους Pacers. Θα τον επέλεγε τελικά η Besiktas, βλέποντας στο πρόσωπο του ένα forward με potential, που θα μπορούσε να αποτελέσει πολυεργαλείο για την ομάδα.\nΩστόσο, δεν αγωνίστηκε στους Αετούς, αλλά παραχωρήθηκε δανεικός στην Denizli, στη 2η κατηγορία της Τουρκίας. Σε 28 παιχνίδια στην TBL “μέτρησε” 14.5 πόντους (51.3% στα σουτ εντός παιδιάς, 36.2% στα τρίποντα και 67.4% στις βολές), 7.6 rebounds, 1.3 assists, 0.6 κοψίματα και 1.3 κλεψίματα μ.ο.\nΤο καλοκαίρι του 2015 συμμετείχε πάλι στο Summer League, αυτή τη φορά με τη Minnesota χωρίς να καταφέρει να βρει θέση στο μαγικό κόσμο του ΝΒΑ. Έτσι, την περίοδο 2015–16 θα αγωνιζόταν με τη φανέλα του Ρεθύμνου από τον Οκτώβριο, ως αντικαταστάτης του Derek Cook. Στην κρητική ομάδα πραγματοποίησε μερικές εντυπωσιακές εμφανίσεις, όντας στυλοβάτης στην πορεία των Cretan Kings μέχρι την 7η θέση και τη συμμετοχή στα Ρ/Ο! Ολοκλήρωσε τη χρονιά αγωνιζόμενος σε 23 αγώνες με 12.8 πόντους (41.1% στα σουτ εντός παιδιάς, 27.9% στα τρίποντα και 66.7% στις βολές), 6.2 rebounds, 2.3 assists, 0.7 block και 1 κλέψιμο μ.ο.\nΣτην επόμενη τριετία, ωστόσο, ο Stone θα γινόταν ένας γυρολόγος, δίχως να καταφέρει να βρει το λιμάνι του καθώς πέρασε από διάφορα πρωταθλήματα. Τις σεζόν 2016–17 και 2017 – 18 βρέθηκε στην Ιαπωνία για λογαριασμό των Chiba Jets (με 18.3 πόντους και 7.4 rebounds μ.ο.) και Shimane Susanoo Magic (14.5 πόντοι και 6 rebounds μ.ο.) αντίστοιχα. Ένα από τα κύρια χαρακτηριστικά του εκεί θα ήταν η ασυνέπεια στο μακρινό σουτ, καθώς την πρώτη σεζόν είχε ποσοστό από τη γραμμή του τριπόντου 31.9%, ενώ την επόμενη μόλις 22.5%.\nΘα έκλεινε την περίοδο 2017–18 αγωνιζόμενος σε 7 παιχνίδια με την Gilboa Galil στο Ισραήλ, με την οποία είχε 20.3 πόντους (47.9% στα σουτ εντός παιδιάς, 29.6% στα τρίποντα και 69% στις βολές), 9.4 rebounds, 3.4 assists, 0.4 block και 1.9 κλεψίματα μ.ο. Η περσινή χρονιά εξελίχθηκε ακόμη χειρότερα, καθώς άλλαξε 3 ομάδες σε 3 διαφορετικές χώρες (Enisey, Cantu και Quebradillas Pirate).\nΩστόσο, φέτος τον επέλεξε η Brindisi και ο Stone έδειξε μέρος των δυνατοτήτων του, με πολύ καλές εμφανίσεις στη Legabasket και στο Champions League! Στην Ιταλία είχε σε 19 παιχνίδια 14.7 πόντους (53.9% στα δίποντα, 26.8% στα τρίποντα και 69.8% στις βολές), 7.2 rebounds, 1.9 assists και 0.4 κλεψίματα. Τα αντίστοιχα νούμερα του στο BCL (σε 14 αγώνες) ήταν 17.2 πόντοι (10ος σκόρερ της διοργάνωσης) με 55.6% στα δίποντα, 36% στα τρίποντα (σε 6 προσπάθειες ανά παιχνίδι) και 75.7% στις βολές, 7.4 rebounds, 0.9 κοψίματα, 1.4 κλεψίματα και 2.8 assists για 2.3 λάθη μ.ο. Στις αρχές Μαρτίου, και με το κύμα κορωνοϊού να πλήττει τη γείτονα χώρα, ο Stone ήταν από τους πρώτους Αμερικάνους που αποχώρησαν για την πατρίδα τους και πλέον περιμένει τον επόμενο σταθμό της καριέρας του!\nΜετά, λοιπόν, το ταξίδι στο πλούσιο παρελθόν του Stone, ας δούμε και την αγωνιστική του ταυτότητα. Με ύψος 204cm και βάρος 104 kg, είναι ένας δυναμικός και πληθωρικός combo forward, ο οποίος βασίζεται σε μεγάλο βαθμό στην αθλητικότητα του σε άμυνα και επίθεση. Στο σημείο αυτό να πούμε ότι στα scouting reports του Κολεγίου γινόταν λόγος ότι, για τα δεδομένα του ΝΒΑ, είναι 3-4άρι, όμως η αναγωγή στον ευρωπαϊκό τρόπο παιχνιδιού, τον κατατάσσει ως ένα 4-5άρι, στα πρότυπα του Singleton.\nΔιαθέτει εντυπωσιακό wingspan για το ύψος του, το οποίο αγγίζει τα 220cm και standing reach 268cm! Το max standing vertical leap του μετρήθηκε στα 72cm το 2014, ενώ είναι ιδιαίτερα ταχύς και ευλύγιστος παίκτης, στοιχεία που του δίνουν πλεονέκτημα όταν παίζει ως center. Στον αντίποδα, δεν είναι και ο πιο δυνατός ψηλός, παρόλο που ανταποκρίνεται με καλό βαθμό στο physical game και στις επαφές. Συνολικά, η αθλητικότητά του θεωρείται πάνω του μ.ο. και σε ικανοποιητικά επίπεδα για ένα σύγχρονο face up F/C.\nΌπως και στις προηγούμενες περιπτώσεις των Barford και Pierre, έτσι και τώρα ο Tyler Stone εμφανίζει αδυναμίες στο πνευματικό κομμάτι. Είναι ξεκάθαρα παίκτης ψυχολογίας, με πολλά ups and downs στην απόδοση του από παιχνίδι σε παιχνίδι. Ειδικά η ευστοχία του από μακρινή απόσταση είναι θέμα βραδιάς και υπάρχουν σειρές αγώνων όπου θα σουτάρει με ποσοστό 40% και άλλες, όπου πέφτει στο 20%. Χαρακτηριστική είναι η επίδοση του στο final 8 του ιταλικού Κυπέλλου, όπου “μέτρησε” 1/15 τρίποντα, ενώ στα προηγούμενα 5 παιχνίδια της Legabasket είχε το συμπαθητικό 11/30.\nΩστόσο, είναι παίκτης που “βγάζει” ένταση και ενέργεια στις δύο άκρες του παρκέ, δίχως να υπάρχουν στιγμές που το effort του θεωρείται αμφιλεγόμενο, συνεπώς ο δείκτης aggressiveness του είναι άνω του μετρίου. Επίσης διαθέτει, αν μη τι άλλο, ηγετικό profile και δεν είναι τυχαίο ότι παίρνει επιθέσεις στην crunch time. Θα τον θυμάστε στο παιχνίδι με τον ΠΑΟΚ που ευστόχησε σε buzzer beater τρίποντο (μετά από τρίπλα μάλιστα) δίνοντας τη νίκη στην Brindisi με 93 – 91. Και στο NCAA όμως ήταν ένας παίκτης τον οποίο έψαχναν οι συναθλητές του στις δύσκολες στιγμές, και δε φοβόταν την ευθύνη!\nΑντίθετα, ο τομέας που χρειάζεται ένα “μακιγιάρισμα”, είναι το decision making του και γενικά οι επιλογές του στην επίθεση, παρά το γεγονός ότι δεν είναι selfish player και βλέπει και την πάσα. Υπάρχουν στιγμές κατά τις οποίες θα συνεχίσει να εκτελεί παρά την αστοχία του για να βρει ρυθμό, ή που δε θα επιλέξει την πιο σίγουρη και καλύτερη δυνατή λύση.\nΣυνεχίζοντας, να πούμε ότι ο Stone διαθέτει εξαιρετικό χειρισμό και έχει ευχέρεια με την μπάλα στα χέρια, με την ικανότητα να φθάνει με drive μέχρι το καλάθι ή ακόμη και να εκτελεί με σουτ μετά από τρίπλα. Ταχύς στο transition, μπορεί να τελειώνει ακόμη και με coast to coast! Γενικά, είναι παίκτης που δημιουργεί για τον εαυτό του και σε κάποιο βαθμό για τους συμπαίκτες του.\nΣτην επίθεση, λοιπόν, είναι κλασικός face up ψηλός, ο οποίος τραβάει έξω τον προσωπικό του φρουρό, ανοίγοντας την αντίπαλη άμυνα. Είναι μετρ στο pick ‘n’ pop και ειδικά το σουτ του από μέση απόσταση θεωρείται αξιόπιστο! Όπως είπαμε και πριν χαρακτηρίζεται από αστάθεια από μακρινή απόταση, με το shooting form του να είναι κάπως ιδιαίτερο.\nΤέλος, είναι πολύ καλός σε καταστάσεις iso, έχοντας την ικανότητα, χάρις στην ποικιλία από ντρίπλες και το εκρηκτικό πρώτο του βήμα, να κερδίζει τον προσωπικό του αντίπαλο και να φθάνει μέχρι το καλάθι. Ωστόσο, είναι σημαντικό για τον ίδιο να έχει ισορροπία στο κορμί του, καθώς τα τελειώματα του δεν είναι το ίδιο αποτελεσματικά μετά από επαφή. Το post παιχνίδι, παρόλο που δε βρίσκεται τόσο ψηλά στο ρεπερτόριο, μπορεί να αποτελέσει άσο στο μανίκι του. ειδικά αν πάρει νωρίς την εισαγωγική πάσα σε πρώτο χρόνο και η αντίδραση του αμυνόμενου δεν είναι τόσο γρήγορη.\nΘα κλείσουμε το scouting report με το αμυντικό κομμάτι. Ο Stone είναι ένας πολυσύνθετος forward, που μπορεί να μαρκάρει από SF μέχρι C, ακόμα και guards στις αλλαγές, καθώς το footwork του είναι ικανοποιητικό. Βάζει τα χέρια του στην μπάλα και παρενοχλεί την νρίπλα του επιτιθέμενου πραγματοποιώντας σημαντικό αριθμό κλεψιμάτων σε κάθε αγώνα σχεδόν.\nΣτον αντίποδα εμφανίζει αδυναμία μακριά από την μπάλα, με αργές αντιδράσεις σε κάποιες περιπτώσεις ενώ, παρά την αθλητικότητα και τα μακριά του άκρα, δεν έχει ικανοποιητικό αριθμό block τα τελευταία χρόνια. Ωστόσο, είναι εξαιρετικός αμυντικός rebounder, παίρνοντας καλή θέση και αποτελώντας εγγύηση σε αυτόν τον τομέα, γεγονός που του επιτρέπει να αγωνίζεται και στο 5. Εκεί όπου όμως αντιμετωπίζει προβλήματα, είναι η άμυνα του στο post απέναντι σε δυνατούς και ογκώδεις αντιπάλους, που μπορούν να τον σπρώξουν μέχρι μέσα.\nΕν κατακλείδι, ο Stone με την τελευταία χρονιά του στην Brindisi απέδειξε ότι αξίζει μια ευκαιρία στο υψηλό επίπεδο. Δείχοντας μεγάλο βαθμό προσαρμοστικότητας, αγωνιζόμενος είτε στο 4 είτε στο 5, και όντας πολυσύνθετος παίκτης, ο οποίος έχει την ικανότητα να κάνει πολλές δουλειές σε άμυνα και επίθεση (απειλή με πρόσωπο στο καλάθι, πολύ καλός με την μπάλα στα χέρια, ευχέρεια να μαρκάρει πολλές θέσεις και εξαιρετικός στα rebounds), εκτιμώ ότι είναι μια πολύ καλή λύση για ομάδες, οι οποίες ψάχνουν έναν tweener με αυτά τα στοιχεία!\nΜήπως όμως κάτι τέτοιο δε ζητάει και ο Ολυμπιακός της νέας περιόδου; Με αστερίσκους για την αστάθεια του στο μακρινό σουτ και το … νομαδικό του χαρακτήρα, το πακέτο του Stone είναι από τα πιο θελτικά (με extra θετικό στοιχείο την πολυετή ευρωπαϊκή εμπειρία του) σε οικονομικό F/C, ο οποίος θα μπορεί να αγωνίζεται σε ίδιες 5άδες με όλους όσους στελεχώνουν ήδη τη front line της ομάδας. Αν, λοιπόν, δεν υπάρξει διαθέσιμο budget για έναν παίκτη σαν τον Gill ή τον Bolden (βάσει όσων ακούγονται) οι οποίοι κατά πως φαίνεται είναι οι βασικοί στόχοι του coach Μπαρτζώκα, τότε ο Stone θα αποτελούσε μια value for money και smart επιλογή.\nRating: 66.4 |VERDICT: Recommend|\nKEVARRIUS HAYES: USA (23y, 206cm) (CANTU) |CENTER|\nΟ τελευταίος παίκτης στη λίστα μας από την Ιταλία είναι ο Kevarrius Hayes ή αλλιώς Spidey, όπως τον αποκαλούσαν χαϊδευτικά στο NCAA, λόγω των φυσικών / αθλητικών προσόντων του! Ο γεννημένος στις 5/3/1997 στο Live Oak της Florida, δεν είχε από μικρός μεγάλη έφεση στον αθλητισμό, ούτε τη σωματοδομή αρχικά, που θα δικαιολογούσαν τη μετέπειτα πορεία του.\nΗ μητέρα του Verrice Hayes τον μεγάλωσε μόνη της και είχε δηλώσει στο παρελθόν ότι ο γιος της σε νεαρή ηλικία ήταν άτεχνος και δε φαινόταν να έχει ιδιαίτερη σχέση με το μπάσκετ. Ο ίδιος θα άρχιζε να παίρνει απότομα ύψος στα πρώτα χρόνια του γυμνασίου και θα συνδύαζε τη σωματική ανάπτυξη με την αγωνιστική του βελτίωση, όσο βρισκόταν στο τοπικό Suwannee High School.\nΗ Verrice Hayes με καριέρα στον Αμερικανικό Στρατό αναγκαζόταν να ταξιδεύει πολύ συχνά σε αποστολές, και να μην είναι πάντα παρούσα ώστε να βλέπει την εξέλιξη του γιου της. Τις πρώτες φορές θα ήταν δύσκολο, και για τους δύο, σταδιακά όμως συνήθισαν σε αυτό τον τρόπο ζωής, ειδικά όταν στις αρχές της προηγούμενης δεκαετίας, η τεχνολογία με τη ραγδαία εξάπλωση των social media υπήρξε σύμμαχος τους!\nΣε μια αποστολή, που η μητέρα του θα έλειπε για μεγάλο διάστημα, ο Kevarrius έμεινε στο σπίτι του προπονητή του, Jeremy Ulmer, με το γιο του οποίου ήταν συμπαίκτης και είχε στενή φιλική σχέση. Επιστρέφοντας τότε η Verrice από το εξωτερικό, στο πρώτο παιχνίδι που τον παρακολούθησε, έμεινε εντυπωσιασμένη με την πρόοδο του και άρχιζε να τον φαντάζεται ως μελλοντικό επαγγελματία μπασκετμπολίστα.\nΟ Hayes άρχιζε να “χτίζει” καλό όνομα στις ΗΠΑ χάρις στο work ethic, την προσήλωση και τη μαχητικότητα του και όλα αυτά μαζί με ένα πλούσιο physical package, στο οποίο δέσποζε το εντυπωσιακό του wingspan των 226cm! Το μέλλον του, λοιπόν, δε θα μπορούσε παρά να είναι συνυφασμένο με τους Gators, το Κολλέγιο στο οποίο είχε αποφασίσει να μεταπηδήσει από τη sophomore κιόλας Γυμνασιακή του χρονιά. Ο τότε προπονητής του Florida, Billy Donovan, διέβλεπε στο πρόσωπο του τον επόμενο μεγάλο center των Gators, μετά το γνωστό μας Patric Young!\nΩστόσο, το καλοκαίρι του 2015, λίγο πριν τη freshman season του, ο Hayes είδε τον άνθρωπο που τον είχε επιλέξει, να αφήνει το NCAA για να κυνηγήσει το NBA dream, με την Oklahoma. Ο αντικαταστάτης του θα ήταν ο Mike White και σε μια συζήτηση μαζί του, ο Hayes δήλωσε πίστη σε αυτόν και τις ιδέες του, αποδεικνύοντας ότι είναι παίκτης ο οποίος δε φοβάται τις προκλήσεις και διαθέτει κίνητρο και blue collar profile.\nΘα κάνω μια μεγάλη, αλλά απαραίτητη, παρένθεση σε αυτό το σημείο. Πολλοί θα απορείτε γιατί σε κάθε scouting report αναφέρω τόσα πολλά για πτυχές του χαρακτήρα, αλλά και για το παρελθόν των παικτών και δεν εστιάζω αμιγώς στο αγωνιστικό κομμάτι και στα νούμερα τους. Σίγουρα αυτά έχουν μεγάλη σημασία, αλλά δεν μπορεί να μη λαμβάνονται υπόψιν και ορισμένα ποιοτικά χαρακτηριστικά, τα οποία αφενός επηρεάζουν την εξέλιξη κάθε παίκτη και αφετέρου είναι εξίσου απαραίτητα για να σταδιοδρομήσει κάποιος με επιτυχία. Όπως έχει ειπωθεί σε αρκετές περιπτώσεις, το ταλέντο μπορεί να σε φθάσει κάπου όμως είναι η σκληρή δουλειά και, αυτό που οι Αμερικάνοι αποκαλούν motivation, εκείνα που θα σε οδηγήσουν ψηλά!\nΜε αυτό ως επισήμανση συνεχίζουμε για να καταδείξουμε ότι είναι αρκετές οι περιπτώσεις παικτών των οποίων το mentality τους είναι σημαντικός παράγοντας, για να ξεπεράσουν τις προσδοκίες και να ακολουθήσουν μια αξιόλογη καριέρα! Εξάλλου τα νούμερα μας δείχνουν σε μεγάλο βαθμό και με ακρίβεια τι έχει καταφέρει μέχρι τη δεδομένη χρονική στιγμή ένας παίκτης και ποια είναι τα δυνατά του σημεία, ωστόσο δεν είναι πάντοτε ο μοναδικός δείκτης για το τι μπορεί να επιτύχει και στο μέλλον.\nΟ Hayes, λοιπόν, εκτιμώ ότι είναι μια τέτοια περίπτωση. Με εφόδια το χαρακτήρα του (όλοι έχουν να λένε τα καλύτερα λόγια για αυτόν), τη θέληση να φθάσει ψηλά και τα πλούσια αθλητικά προσόντα, ξεκίνησε με low profile στους Gators και, παρά το μέτριο ταλέντο του, κατάφερε να γίνει ένα από τα πιο σημαντικά κομμάτια στο puzzle του Κολεγίου, με διαρκή βελτίωση σε ατομικό επίπεδο.\nΩς freshman αποτέλεσε μια λύση στη front line από το βάθος του πάγκου, αγωνιζόμενος 11’ κατά μ.ο. σε 35 παιχνίδια, προσφέροντας hustling και ενέργεια στην άμυνα και τελειώματα κοντά στο καλάθι στην επίθεση. Την πρώτη του χρονιά τα νούμερα του ήταν χαμηλά με 2.8 πόντους (70% στα δίποντα και 47.5% στις βολές), 2.6 rebounds και 0.6 κοψίματα ανά αγώνα.\nΣτη sophomore season θα εδραιωνόταν υψηλότερα στην ιεραρχία της ομάδας και θα έβλεπε το χρόνο συμμετοχής του να αυξάνεται σε 18’ μ.ο. Η βελτίωση του υπήρξε θεαματική, κατορθώνοντας να αυξήσει το ποσοστό του στις βολές κατά 20% και να δόσει πολύτιμες βοήθειες στην άμυνα χάρις στην παρουσία του. Ήταν τότε που καθιερωνόταν ως ο defensive anchor στη ρακέτα της Florida, ο rim protector, που θα συνέχιζε την παράδοση σπουδαίων ψηλών, με αξιοπρόσεκτη θητεία στο παρελθόν, στους Gators. Σε 36 παιχνίδια (16 ως βασικός) είχε 6.2 πόντους (60.6% στα δίποντα και 67.3% στις βολές), 4.4 rebounds και 1.7 κοψίματα ανά παιχνίδι!\nΣτην junior season έδειξε στασιμότητα, όσον αφορά τα στατιστικά του (με εξαίρεση τα blocks) και παρά ένα, εξωαγωνιστικό, πειθαρχικό παράπτωμα το οποίο του στοίχισε τη συμμετοχή του σε μια αναμέτρηση απέναντι στο Stanford, δεν επηρεάστηκε η συνολική του εικόνα, ούτε κάμφθηκε ο μαχητικός του χαρακτήρας. Σε 33 αγώνες (25 ως βασικός με 23.2’ μ.ο.) “μέτρησε” 4.8 πόντους (56.9% στα δίποντα και 50% στις βολές), 5 rebounds, 2 κοψίματα και 1 λάθος ανά παιχνίδι.\nΜπαίνοντας στη senior χρονιά του, ο Hayes ήταν ο παίκτης – κλειδί στα αποδυτήρια και στο παρκέ για το Κολέγιό του. Στο κακό ξεκίνημα των Gators ήταν ο μόνος που άκουσε θετικά σχόλια από τον προπονητή του, White, για το πάθος και την ενέργεια που επεδείκνυε σε κάθε αγώνα, την ίδια ώρα που ο star Jalen Hudson έδειχνε να ενδιαφέρεται αποκλειστικά για τα στατιστικά του. Ο Hayes συμπαρέσυρε και τους υπόλοιπους συμπαίκτες του, με τη Florida να κάνει bounce back και να παίρνει πρόσκληση για το NCAA Tournament (πριν δύο σεζόν είχε φθάσει μέχρι το Elite 8)!\nΣτον 1ο γύρο ο Hayes ήταν καθοριστικός με 16 πόντους στη νίκη επί του Nevada, ωστόσο οι Gators αποκλείστηκαν στην επόμενη φάση από το δυνατό Michigan. Στη συνέχεια μπορείτε να δείτε στιγμιότυπα από τη νίκη των Gators με 70–61 επί των Wolfpacks (με το νούμερο 13 είναι ο Hayes).\nΗ καριέρα του στο NCAA θα έληγε άδοξα, με τον ίδιο όμως να μπαίνει στο record book της Florida ως 2ος στην ιστορία στα κοψίματα και ο μοναδικός, που κατάφερε για 3 σερί σεζόν να τελειώσει με +60 blocks, ξεπερνώντας θρύλους του Κολεγίου, όπως ο Al Horford και ο Joakim Noah. Ολοκλήρωσε τη χρονιά με 8.3 πόντους (67.3% στα δίποντα και 66.7% στις βολές), 6.3 rebounds (επιθετικά: 2.8 – career high), 1.9 κοψίματα (3ος στην περιφέρεια SEC), αλλά και 1.5 λάθη μ.ο.\nΩστόσο, το limited παιχνίδι του στην επίθεση, σε συνδυασμό με το γεγονός, ότι για το ΝΒΑ θεωρήθηκε ότι δεν διαθέτει το απαραίτητο μέγεθος και δύναμη για τη θέση του center, του στοίχισαν στη διαδικασία του draft. Ο Hayes καταλαβαίνοντας ότι το αγωνιστικό του profile ταιριάζει με τις απαιτήσεις του ευρωπαϊκού μπάσκετ, όπου ευδοκιμούν οι αθλητικοί rim protectors, πήρε την απόφαση να ξεκινήσει το ταξίδι του από τη Β. Ιταλία και συγκεκριμένα την Cantu!\nΣτην ιστορική ομάδα της Λομβαρδίας άφησε θετικές εντυπώσεις, έχοντας στη rookie season του 9.6 πόντους (58% στα δίποντα και 60.9% στις βολές), 7.3 rebounds (εκ των οποίων 3 επιθετικά) και 2.6 κοψίματα (1ος στη Legabasket) μ.ο.\nΜετά το κυρίως πιάτο, όπου “ξεκοκκαλίσαμε” το παρελθόν του Hayes, έφθασε η ώρα για το … επιδόρπιο με το εκτενές scouting report του! Με ύψος 205cm και βάρος 103 kg, μπορεί να μη διαθέτει τη δύναμη και τον όγκο για να αποτελέσει τον post up center, ο οποίος θα σπρώχνεται με βαριά κορμιά, όμως η αθλητικότητά και το εντυπωσιακό wingspan (226cm), του επιτρέπουν να λειτουργεί ως αμυντικό “σκιάχτρο” στη ρακέτα και ως ένας κλασικός pick ‘n’ roll ψηλός, με αποτελεσματικό παιχνίδι πάνω από τη στεφάνη.\nΕπίσης, είναι ταχύς στο transition, με τη δυνατότητα να ακολουθεί fast tempo στην επίθεση και ταυτόχρονα να έχει γρήγορες επιστροφές. Γενικά, πρόκειται για hustle player, έναν ψηλό ο οποίος θα βάλει το σώμα του στις μάχες, θα διεκδικήσει κάθε μπαλιά και το effort του θα είναι πάντα στο maximum, ο λεγόμενος energy guy! Διαθέτει ευλυγισία, σε καλά επίπεδα για center, ενώ, όπως θα δούμε και στη συνέχεια, το footwork του είναι ιδιαίτερα ικανοποιητικό, βοηθώντας τον να μαρκάρει με επιτυχία στις αλλαγές γρήγορα guard.\nΣτο κομμάτι της τακτικής, παρά το γεγονός ότι ακόμη είναι κάπως “ακατέργαστος” για τα ευρωπαϊκά δεδομένα και υπάρχουν φορές που, σε επίθεση και άμυνα, “χάνεται” μακριά από την μπάλα, ενώ παράλληλα δεν έχει και την ικανότητα να κινηθεί με αυτή στα χέρια. Ωστόσο ο μεγάλος βαθμός εργατικότητάς του, σε συνδυασμό με το νεαρό της ηλικίας του, αφήνουν περιθώρια αισιοδοξίας ότι θα βελτιωθεί.\nΌπως είπαμε διαθέτει το motor και τη γενικότερη φιλοσοφία ενός παίκτη – ομάδας, ο οποίος θα καταθέσει τον καλύτερο του εαυτό σε κάθε αγώνα. Το attitude του εντός και εκτός παρκέ είναι ιδανικό και ο ίδιος βρίσκει κίνητρα για να διακριθεί μέσω της ομαδικής προσπάθειας και επιτυχίας.\nΣτο Κολέγιο, ειδικά στη senior χρονιά του, “βγήκε” μπροστά σε κρίσιμα παιχνίδια, παρά το ρόλο του, ενώ δεν είναι στη φύση του χαρακτήρα του να “κρύβεται”. Συνεπώς, παρόλο που αγωνιστικά δεν είναι ηγέτης, λόγω της θέσης και του στυλ παιχνιδιού του, πνευματικά έχει όλα τα εφόδια, για να χαρακτηριστεί τέτοιος!\nΣτον αντίποδα, ο χειρισμός του είναι μέτριος ακόμα και για τα δεδομένα ενός center, χωρίς να έχει τη δυνατότητα να απειλήσει με drive. Επίσης, δεν έχει δουλέψει ποτέ στην καριέρα του το mid-range shot του, και ίσως έχει φθάσει η στιγμή να το προσθέσει στο ρεπερτόριο του (τον είδαμε σε κάποια παιχνίδια φέτος με την Cantu να επιχειρεί πιο συχνά). Επιθετικά, λοιπόν, είναι ένας limited ψηλός, χωρίς προσωπική φάση και post παιχνίδι, ωστόσο είναι αποτελεσματικός σε pick ‘n’ roll καταστάσεις. Στήνει εξαιρετικά screen και διαθέτει το mobility και verticality για να τελειώνει με θεαματικά καρφώματα και με υψηλά ποσοστά ευστοχίας μετά από lob passes.\nΩστόσο, δεν είναι εξίσου αποτελεσματικός όταν πάρει την μπάλα χαμηλά και χρειαστεί να ντριπλάρει ή ο αντίπαλος του τον αντιμετωπίσει δυναμικά. Δεν είναι, λοιπόν, ο παίκτης που θα “απορροφήσει” την επαφή, αντίθετα τα ποσοστά του μειώνονται σημαντικά σε τέτοιες φάσεις, όπου τον βλέπουμε να αστοχεί συχνά και σε φαινομενικά εύκολα lay up.\nΜπορεί να μη δημιουργεί φάσεις για τον εαυτό του, όμως κυνηγάει με μανία τα επιθετικά rebounds και πολλές φορές ανανεώνει κατοχές ή σκοράρει με putbacks! Ένας τομέας όπου χρειάζεται βελτίωση, είναι οι ελεύθερες βολές, καθώς μπορεί τις τελευταίες χρονιές να έχει σταθεροποιηθεί σε ποσοστό 60% όμως σε καμία περίπτωση δε χαρακτηρίζεται ως αξιόπιστος σουτέρ από τη γραμμή του foul.\nΤο μεγάλο όπλο του Hayes είναι αναμφισβήτητα η άμυνα. Εξαιρετικός rim protector, χάρις στα μακριά άκρα και το υψηλό άλμα του, δεν αφήνει φάσεις που να βρίσκονται κοντά στην … περίμετρο του, χωρίς να τις κυνηγήσει για τάπα ή αλλοίωση! Φέτος στην Ιταλία είχε το εξωπραγματικό νούμερο των 2.6 blocks μ.ο. σε 28.6’ συμμετοχής ανά παιχνίδι, το οποίο σε αναγωγή 40’ μεταφράζεται σε 3.6 κοψίματα!\nΜπορεί να αποσυντονίσει την αντίπαλη επίθεση, καθώς, με πρόσθετο όπλο την ταχύτητα του, δίνει βοήθειες αποτελεσματικά και υπάρχουν φορές που νομίζεις ότι βρίσκεται παντού. Και στην άμυνα με αλλαγές είναι εξαιρετικός, καθώς τα πλάγια βήματα του είναι πολύ γρήγορα και γενικά το footwork του κρίνεται ως ιδανικό για mobile center.\nΤέλος, είναι και ένας top αμυντικός rebounder, χάρις στην ενέργεια και τα επιτυχημένα box out του, χωρίς να αφήνει τον αντίπαλο να πάρει καλύτερη θέση μέσα στη ρακέτα. Συνολικά, ο Hayes είναι παίκτης, ο οποίος θα “βγάλει” ένταση στην άμυνα σε υπερθετικό βαθμό και, παρά τις τακτικές ελλείψεις του, μπορεί να στηριχθεί πάνω του η ομάδα.\nΣυμπερασματικά, το skillset, σε συνδυασμό με τα πνευματικά του χαρακτηριστικά, θα τον κατέτασσαν ως must buy για τον Ολυμπιακό, σε ένα ρόλο back up center, με έμφαση στην above the rim άμυνα και το pick ‘n’ roll στην επίθεση, θυμίζοντας άλλες εποχές για την ομάδα μας!\nΩστόσο, έτσι όπως έχει δομηθεί η front line των ερυθρόλευκων, και ειδικά μετά την απόκτηση (;) Martin, ο Μπαρτζώκας δε φαίνεται να επιζητά έναν τέτοιου είδους παίκτη για να “κλείσει” τη γραμμή ψηλών.\nΜε αυτό το σκεπτικό, εκτιμώ ότι ο Hayes θα πρέπει να είναι υπό στενή παρακολούθηση από εδώ και μετά και αν προκύψει κάποια ανάγκη λόγω τραυματισμού στη front line ή η ενίσχυση της ομάδας μελλοντικά επιτάσσει έναν center με συγκεκριμένα χαρακτηριστικά, τότε να επαναξιολογηθεί η περίπτωση του, καθώς έχει τα tools για να γίνει ένας dominant above the rim ψηλός σε μερικά χρόνια.\nRating: 66.4% |VERDICT: To be re-evaluated|\nΠΗΓΕΣ & ΣΤΑΤΙΣΤΙΚΑ JAYLEN BARFORD:\nΠΗΓΕΣ & ΣΤΑΤΙΣΤΙΚΑ DYSHAWN PIERRE:\nΠΗΓΕΣ & ΣΤΑΤΙΣΤΙΚΑ TYLER STONE:\nΠΗΓΕΣ & ΣΤΑΤΙΣΤΙΚΑ KEVARRIUS HAYES:


SAKIS24: ΑΝΑΤΟΜΙΑ ΤΟΥ ΔΩΜΑΤΙΟΥ ΠΟΛΕΜΟΥ ΤΟΥ ΤΡΑΜΠ! Όταν μια φωτογραφία μιλά από μόνη της\nΑΝΑΤΟΜΙΑ ΤΟΥ ΔΩΜΑΤΙΟΥ ΠΟΛΕΜΟΥ ΤΟΥ ΤΡΑΜΠ! Όταν μια φωτογραφία μιλά από μόνη της\nΤροφή για διάφορες αναγνώσεις και σχόλια έδωσε η φωτογραφία που δημοσίευσε ο εκπρόσωπος τύπου του Λευκού Οίκου Σον Σπάισερ με τον Ντόναλντ Τραμπ και το επιτελείο του να ενημερώνονται για την αεροπορική επιδρομή στη Συρία.\nΔεδομένου ότι η φωτογραφία θυμίζει εκείνη με τον Ομπάμα το 2011 κατά την αμερικανικής επιχείρηση με στόχο τον Οσάμα Μπιν Λάντεν το μήνυμα είναι προφανές. Ωστόσο υπάρχουν και άλλα ζητήματα και ερωτήματα.\nΤι κοιτούν; Η απάντηση στο τι παρακολουθούσε με τόση προσοχή ο Τραμπ ήταν μία οθόνη όπου ο αντιπρόεδρος Μάικ Πενς, ο υπουργός Άμυνας Τζέιμς Μάτις και ο επικεφαλής του αμερικανικού γενικού επιτελείου Τζόζεφ Ντάνφορντ, όλοι μέλη της ομάδας εθνικής ασφαλείας, ενημερώνουν για τα αποτελέσματα του αμερικανικού χτυπήματος στη Συρία.\nΒασική διαφορά μεταξύ αυτής της φωτογραφίας και αυτής του Ομπάμα ήταν ότι εκείνη τραβήχτηκε στο Λευκό Οίκο και η τωρινή στο άγνωστη τοποθεσία μέσα στο θέρετρο Μαρ α Λάγκο του Τραμπ όπου γίνονται για λόγους ασφαλείας οι επικοινωνίες του Τραμπ και του επιτελείου του. Ο πρόεδρος Τραμπ και η ομάδα του κάθεται σε καρέκλες με χρυσαφί χρώμα ενώ διακρίνεται και ένα χαλί.\nΠολλά λέει και η διάταξη με την οποία κάθονται. Αν και ήταν παρόντες τόσο ο γαμπρός του Τραμπ και σύμβουλός του, Τζάρεντ Κάσνερ όσο και ο αποπεμφθείς πλέον Σύμβουλος Εθνικής Ασφαλείας, Στιβ Μπάνον είναι προφανές ποιος έχει το πάνω χέρι. Πρόκειται φυσικά για τον γαμπρό του Τραμπ ενώ ο Μπάνον είναι ένα βήμα μακριά από την πόρτα.\nΈνα άλλο ενδιαφέρον στοιχείο είναι η παρουσία του οικονομικού επιτελείου. Στα αριστερά ο Τραμπ έχει τον υπουργό Εξωτερικών Ρεξ Τίλερσον, κάτι απόλυτα φυσιολογικό, αλλά δεξιά είναι δύο άνθρωποι που σύμφωνα με τη λογική δεν θα είχαν θέση σε μια τέτοια σύσκεψη, ο υπουργός Εμπορίου Γουίλμπουρ Ρος και ο υπουργός Οικονομικών Στιβ Μενουχίν.\nΜία πιθανή εξήγηση είναι ότι λόγω των συναντήσεων με τον Κινέζο πρόεδρο Σι Ζιπίνγκ το οικονομικό επιτελείο της κυβέρνησης βρισκόταν στο Μαρ α Λάγκο αλλά αυτό δεν εξηγεί την παρουσία στο δωμάτιο. Ίσως απλά οι δύο υπουργοί να ωθήθηκαν από την περιέργεια τους και να ζήτησαν να είναι παρόντες.\nΗ μοναδική γυναίκα στο δωμάτιο είναι η αναπληρωτής Σύμβουλος Ασφαλείας για θέματα στρατηγικής Ντάινα Πάουελ. Η Πάουελ υπήρξε σύμβουλος της Ιβάνκα στην περίοδο της μετάβασης από την προεδρία Ομπάμα στην προεδρία Τραμπ και στο παρελθόν ήταν ηγετικό στέλεχος της Goldman Sachs.\nΠαρών φυσικά και ο δικός μας προσωπάρχης του Λευκού Οίκου Ρέινς Πρίμπους.


MYTHOS ?! Διεθνής διαγωνισμός σύγχρονης ελληνικής θεατρικής γραφής στο Θέατρο του Regensburg - Sparmatseto\nAntigone Akgün (συγγραφέα, περφόρμερ, δραματουργό)\nFranziska vom Heede (υπεύθυνη επικοινωνίας του εκδοτικού οίκου Suhrkamp, συγγραφέα)\nKlaus Kusenberg (καλλιτεχνικό διευθυντή και σκηνοθέτη του θεάτρου Regensburg)\nΣτέλλα Παπαδημητρίου (δραματολόγο στο Κρατικό Θέατρο Βορείου Ελλάδος)\nΠρόδρομο Τσινικόρη (σκηνοθέτη, ηθοποιό, δραματουργό)\nΤο πρώτο βραβείο λαμβάνει 3.500 ευρώ και απονέμεται στη Νατάσσα Σίδερη για το έργο της «Δεσμώτης».\nΗ επιτροπή επέλεξε το κείμενο αυτό «ως ένα έντονο και σε στιγμές σουρεαλιστικό έργο δωματίου. Ο Νήφος βρίσκεται εγκλωβισμένος σ’ ένα διαρκώς αυξανόμενο χρέος, που τον κρατάει όμηρο των δύο πλούσιων φίλων του, οι οποίοι προθυμοποιήθηκαν να τον “βοηθήσουν”. Η συγγραφέας αναπτύσσει με μαεστρία το θέμα της, με τρόπο περιεκτικό και με εξαιρετική ροή στους διαλόγους, ενώ με μια ιδιαίτερα έξυπνα χτισμένη δραματουργία καταφέρνει, χωρίς κόπο, να αποδώσει την ιστορία της σαν μια παραβολική φάρσα.\nΤαυτόχρονα, το έργο της συνομιλεί δεξιοτεχνικά με ευρύτερες θεματικές, όπως είναι η οικονομική διαφορά μεταξύ των χωρών της Ευρώπης, η οικονομική κρίση και, τελικά, όλα αυτά τα πλαισιώνει με τον αρχαιοελληνικό μύθο του Προμηθέα.»\nΤο δεύτερο βραβείο λαμβάνει το ποσό των 2.500 ευρώ και απονέμεται στη Δανάη Επιθυμιάδη για το θεατρικό έργο «ΜπλΟομ».\nΗ επιτροπή τόνισε ότι «η συγγραφέας μεταφέρει τη διατάραξη της σταθερότητας στη ζωή μιας γυναίκας, εξαιτίας της απώλειας της μητέρας της, χρησιμοποιώντας σύντομες εικόνες που συνθέτουν μια επιδέξια δομή διαφορετικών επιπέδων δράσης. Περιπλανώμενη μέσα στις αναμνήσεις της, η κόρη βρίσκεται αντιμέτωπη με την απώλεια μνήμης και προσπαθεί να ανακατασκευάσει το παρελθόν της. Σε μια αλληλεπίδραση φανταστικών επεισοδίων, παιδικών αναμνήσεων και γεγονότων που φέρουν τον θάνατο και την αρρώστια, κενοί χώροι αναδύονται, μέσα στους οποίους το άυλο και το υπαρξιακό κατακλύζουν τη σκηνή, σε αυτή τη χαρισματική σύνθεση».\n3οβραβείο: Στελλίνα Βογιατζή\nΤο τρίτο βραβείο λαμβάνει το ποσό των 1.500 ευρώ και απονέμεται στη Στελλίνα Βογιατζή για το έργο της «Τα Ψεύτικα Κέρατα».\nΗ επιτροπή επέλεξε το κείμενο αυτό, γιατί η Στελλίνα Βογιατζή «περιγράφει το ψυχογράφημα μιας νέας γυναίκας που μετασχηματίζει τις τραυματικές εμπειρίες κακοποίησης και τοξικής αρρενωπότητας σε αρχαϊκές εικόνες δάσους, ελαφιών και κυνηγών. Η ποιητική γραφή της και η τρυφερότητα της γλώσσας χαρακτηρίζονται από ύφος λακωνικό σε συνδυασμό με έντονο λυρισμό. Ο τίτλος, Τα “Ψεύτικα Κέρατα”, αναφέρεται στην ικανότητα του ευάλωτου να κινητοποιήσει δυνάμεις αντίστασης, παρά τις αντιξοότητες, αλλά και στην εσωτερική θέληση που χρειάζεται για να καταφέρει κάποιος να ξεφύγει από επαναλαμβανόμενα ψυχολογικά μοτίβα».\nΦεστιβάλ MYTHOS ?!\nΣτις 24 και 25 Ιουνίου του 2022 το Θέατρο του Regensburgπρόκειται να διοργανώσει το Φεστιβάλ MYTHOS ?! στο Theater am Haidplatz. Σε συνεργασία με το Κρατικό Θέατρο Βορείου Ελλάδος και με την υποστήριξη του ARTBOX.GR, θα πραγματοποιηθεί ένα διήμερο καλοκαιρινό πρόγραμμα στο Regensburg, στη Θεσσαλονίκη και σε έναν κοινό διαδικτυακό τόπο, που θα περιλαμβάνει θέατρο, μουσική και λόγο, μαζί με την τελετή απονομής των βραβείων από την επιτροπή. Περισσότερες πληροφορίες για το φεστιβάλ MYTHOS ?! θα ανακοινωθούν την Άνοιξη.\nΟ MYTHOS ?!είναι ένα πρότζεκτ του Θεάτρου Regensburg σε συνεργασία με το Κρατικό Θέατρο Βορείου Ελλάδος και με την ευγενική υποστήριξη του Goethe-Institut της Θεσσαλονίκης και τουTheaterfreundeRegensburge.V.


ΑΠΟΦΡΑΞΗ ΣΧΑΡΑΣ ΝΕΟ ΨΥΧΙΚΟ, ΞΕΒΟΥΛΩΜΑ ΣΧΑΡΑΣ ΑΠΟΦΡΑΞΗ ΣΧΑΡΑΣ ΝΕΟ ΨΥΧΙΚΟ, ΞΕΒΟΥΛΩΜΑ ΣΧΑΡΑΣ\nΑΠΟΦΡΑΞΗ ΣΧΑΡΑΣ ΝΕΟ ΨΥΧΙΚΟ, ΞΕΒΟΥΛΩΜΑ ΣΧΑΡΑΣ\nΑπόφραξη σχάρας Νέο Ψυχικό: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη σχάρας ή ξεβούλωμα στο Νέο Ψυχικό.\nΑπόφραξη σχάρας στο Νέο Ψυχικό, Ξεβούλωμα σχάρας, Τιμές\nΣε κάθε απόφραξη σχάρας στο Νέο Ψυχικό ή ξεβούλωμα σχάρας οι τιμές της εταιρείας μας ΑΠΟΦΡΑΚΤΙΚΗ ΝΗΡΕΑΣ είναι οι πιο συμφέρουσες της αγοράς. Δεσμευόμαστε να παρέχουμε συνεχώς τις καλύτερες υπηρεσίες στο κοινωνικό σύνολο, διότι βλέπουμε την εργασία μας ως λειτούργημα.\nΑπόφραξη σχάρας στο Νέο Ψυχικό με ταχύτητα και αποτελεσματικότητα\nΌλοι μας έχουμε έρθει αντιμέτωποι με βουλωμένες σχάρες ή σχάρες γεμάτες με χίλια δυο σκουπίδια. Οι υπεύθυνες αρχές δεν αντιμετωπίζουν ποτέ το πρόβλημα και προβαίνουν σπάνια σε συντήρηση των δικτύων, σε απόφραξη σχάρας στο Νέο Ψυχικόή ξεβούλωμα σωληνώσεων γενικότερα. Όταν ξεσπάσουν έντονα καιρικά φαινόμενα, όπως έντονη βροχόπτωση, τότε το νερό της βροχής δεν έχει άλλη διέξοδο και καταλήγει:\nΓια αυτό, όμως, είμαστε εμείς εδώ. Το τηλεφωνικό μας κέντρο λειτουργεί 24 ώρες το 24ωρο, κάθε μέρα του χρόνου και κατά τη διάρκεια των αργιών. Καλύπτουμε με ταχύτητα και αμεσότητα όλη την Νέο Ψυχικό και την ευρύτερη περιοχή σας και μεταβαίνουμε με ένα ειδικό φορτηγάκι από το στόλο οχημάτων που έχουμε πάντα σε επιφυλακή. Το τεχνικό προσωπικό μας είναι εξειδικευμένο και έμπειρο στην διάγνωση και αντιμετώπιση ενός προβλήματος που έχει να κάνει με την απόφραξη μίας σχάρας. Για το σκοπό αυτό χρησιμοποιεί τα κατάλληλα εργαλεία και μηχανήματα τελευταίας τεχνολογίας.\nΑφού ολοκληρωθεί η αποκατάσταση της ζημιάς φροντίζουμε με περιβαλλοντική συνείδηση και για την υγειονομική απόθεσή τους στα κατάλληλα σημεία επεξεργασίας στο Νέο Ψυχικό.\nΓια κάθε ξεβούλωμα ή απόφραξη σχάρας στο Νέο Ψυχικό οι τιμές της εταιρείαςΑΠΟΦΡΑΚΤΙΚΗ ΝΗΡΕΑΣ πού κυμαίνονται;\n«Έχω πρόβλημα με το δίκτυο και χρειάζομαι ξεβούλωμα σχάρας στο Νέο Ψυχικό. Πόσο θα μου κοστίσει η απόφραξη 1 σχάρας; Μήπως να μου κάνετε μια καλύτερη τιμή, διότι έχω 3 σχάρες;»\nΧρειάζομαι απόφραξη σχάραςσε οικία στο Νέο Ψυχικό και δεν μπορώ να αποφασίσω\nΟι περισσότεροι πελάτες, κάθε φορά που προκύπτει πρόβλημα που επιλύεται με μία απόφραξη σχάρας στο Νέο Ψυχικό, το πρώτο που κάνουν είναι να ρωτήσουν τους γνωστούς τους. Ρωτούν αν ξέρουν κάποιον καλό τεχνικό ή εταιρεία να τους βοηθήσει. Κάποιοι άλλοι ψάχνουν στο διαδίκτυο για την καλύτερη προσφορά. Και στις δύο περιπτώσεις βγαίνουμε κερδισμένοι.\nΗ καλύτερη φήμη και υστεροφημία είναι οι χιλιάδες πελάτες μας που μόνο καλά λόγια έχουν να πουν για την ποιότητα των υπηρεσιών μας. Μένουν εξ ολοκλήρου ευχαριστημένοι σε όλα τα επίπεδα και μπορείτε να διαβάσετε στην ιστοσελίδα μας μερικές από τις ιστορίες τους και τις κριτικές τους. Και, επίσης, αν ψάξετε στο διαδίκτυο, θα βρείτε στη σελίδα μας όλες τις διαθέσιμες πληροφορίες για να πάρετε μια σωστή και εμπεριστατωμένη απόφαση. Έτσι δεν θα σπαταλήσετε τον πολύτιμο χρόνο σας. Η επιλογή της εταιρείας μας για μία απόφραξη σχάραςστην περιοχή της Νέο Ψυχικό είναι η καλύτερη. Και εκείνη τη στιγμή θα λυθεί το πρόβλημά σας αλλά και στο μέλλον δεν θα παρουσιαστεί κάποιο πρόβλημα σύντομα. Δίνουμε μεγάλη έμφαση:\nΓιατί να προτιμήσω την εταιρεία σας για ένα ξεβούλωμα σχάρας στο Νέο Ψυχικό;\nΤο ίδιο πράγμα ακριβώς μας ρώτησε και ο κ. Μανώλης, υπεύθυνος αρτοποιείου στην περιοχή των Άνω Πατησίων στο Νέο Ψυχικό. Θέλω να έρθετε για ένα ξεβούλωμα της σχάρας μπροστά από το φούρνο μου.Αυτό που του απαντήσαμε;Εμπιστευτείτε μας και θα τα ξαναπούμε μετά το πέρας των εργασιών.


ΕΝΦΙΑ: Πώς θα διορθώσετε λάθη για να πάρετε έκπτωση - Newsbomb - Ειδησεις - News\nΟΙΚΟΝΟΜΙΑ 12 Αυγ 2019 11:20\nΣτις αναγκαίες διορθώσεις θα πρέπει να προχωρήσουν, όσοι διαπιστώσουν λάθη στα εκκαθαριστικά του ΕΝΦΙΑ.\nΑξίζει να σημειωθεί πως οι διορθώσεις θα πρέπει να γίνουν πριν από την καταβολή της πρώτης δόσης, στις 30 Σεπτεμβρίου.\nΌσοι φορολογούμενοι έχουν λάθη στο εκκαθαριστικό του ΕΝΦΙΑ θα πρέπει να γνωρίζουν τα εξής:\nΑν η αίτηση γίνει αποδεκτή, εκδίδεται κατά περίπτωση νέα δήλωση ΕΝ.Φ.Ι.Α. - πράξη διοικητικού προσδιορισμού. Εφόσον η αίτηση δεν γίνεται αποδεκτή, εκδίδεται πράξη απόρριψης και ενημερώνεται, επί αποδείξει, ο φορολογούμενος.


Σεισμός στην Αλβανία: Οδυρμός για τους νεκρούς και απόλυτη καταστροφή\nNewsIT Κοσμος Σεισμος στην Αλβανια: Οδυρμος για τους νεκρους και απολυτη καταστροφη\nΡαγίζουν καρδιές οι ανθρώπινες ιστορίες μέσα από τα συντρίμμια στην Αλβανία.\nΔεν ήθελε να την απεγκλωβίσουν μια 30χρονη όταν κατάλαβε πως είχε πεθάνει το κοριτσάκι της.\nΜια μάνα με τα τρία παιδιά της ανασύρθηκαν νεκροί, πέθαναν αγκαλιασμένοι στο κρεβάτι του σπιτιού τους.\nΓολγοθάς και για τους επιζώντες, παραμένουν σε σκηνές υπό δύσκολες καιρικές συνθήκες.\nΞεπερνούν τις 10.000 οι άστεγοι!\nClick4more: Ο σεισμός στην Αλβανία ευκαιρία για τον Ράμα να βολέψει τους «δικούς» του\nClick4More Μάνα και τα τρία της παιδιά ξεψύχησαν στα ερείπια – Πέθαναν αγκαλιασμένοι στο κρεβάτι – 50 οι νεκροί στην Αλβανία\nΑπό σήμερα στο κέντρο του Δυρραχίου δύο κινητά μαγειρεία του Ελληνικού Στρατού που έφτασαν χθες το απόγευμα στην Αλβανία με C-130 θα προσφέρουν 300 μερίδες φαγητού μεσημέρι και βράδυ.\nΒοήθεια από την Ελλάδα στην Αλβανία\nΚλιμάκιο πολιτικών μηχανικών του υπουργείου Υποδομών αναχωρεί σήμερα (29.11.2019) για την Αλβανία, μετά από συνεννόηση του γενικού γραμματέα Πολιτικής Προστασίας Νίκου Χαρδαλιά, με τον γενικό γραμματέα Υποδομών Γεώργιο Καραγιάννη.\nΣτο πλαίσιο αυτής της ανταπόκρισης, στις 3.00 μετά το μεσημέρι, μια ομάδα 16 ατόμων της ΓΔΑΕΦΚ (Γενική Διεύθυνση Αποκατάστασης Επιπτώσεων Φυσικών Καταστροφών) θα αναχωρήσει από το στρατιωτικό αεροδρόμιο της Ελευσίνας με αεροσκάφος της Πολεμικής Αεροπορίας.\nΚαι οι Γιατροί του Κόσμου στην Αλβανία\nΓια την Αλβανία αναχωρεί και αποστολή των Γιατρών του Κόσμου για να βρεθεί στο πλευρό των κατοίκων και των πληγέντων. Όπως αναφέρουν οι Γιατροί του Κόσμου, «μία έμπειρη ιατρική ομάδα, αναχωρεί σήμερα από την Αθήνα για το Δυρράχιο και τη Θουμάν, για να διερευνήσει τις ανάγκες του πληθυσμού, έτσι ώστε να προσφέρει στοχευμένη ανθρωπιστική βοήθεια».\nΣε πρώτη φάση οι Γιατροί του Κόσμου θα στείλουν είδη πρώτης ανάγκης- φάρμακα και ιατρικά αναλώσιμα.\n«Στο πεδίο θα βρίσκονται και τα ιδρυτικά μέλη των Γιατρών του Κόσμου, που έδωσαν υπόσταση στην ανθρωπιστική ιατρική στην Ελλάδα. Παρόντες ξανά σε μία ανθρωπιστική κρίση, σε έναν αγώνα ζωής, με στόχο να μη “συντριβούν” άλλες ανθρώπινες υπάρξεις» αναφέρουν σε ανακοίνωσή τους. Επικεφαλής της αποστολής στην Αλβανία είναι ο Δρ. Νικήτας Κανάκης.


Καταμετρήθηκαν 20 νέα κρούσματα Covid-19 στη χώρα - TheNewspaper.gr\n-175 min. ago-Κακοκαιρία «Μπάλλος» – Στην Ιθάκη ο Χρήστος Στυλιανίδης για αυτοψία\n-171 min. ago-Συνελήφθησαν δυο άτομα με κοκαΐνη και κάνναβη χθες βράδυ στα Τρίκαλα\n-170 min. ago-Μαίρη Συνατσάκη: Μιλάει πρώτη φορά για την σχέση της με τον Ίαν Στρατή\n-169 min. ago-Βόλος – 53χρονος έπεσε νεκρός στη μέση του δρόμου\n-167 min. ago-Συνάντηση με… άρωμα 90s στην ΑΕΚ\n-149 min. ago-“Αrrivederci” Alitalia – Η τελευταία συγκινητική πτήση της ιστορικής ιταλικής εταιρίας\n-148 min. ago-Άλβες – «Αν η Μπαρτσελόνα πιστεύει ότι με χρειάζεται, πρέπει απλά να με καλέσει»\n-143 min. ago-Θεσσαλονίκη – Νέα αύξηση στο ιικό φορτίο δείχνουν τα λύματα\n-137 min. ago-Παγώνη – Γιατί η Ελλάδα εξακολουθεί να έχει υψηλό αριθμό θανάτων από κοροναϊό\n-133 min. ago-Επικοινωνία Αγοραστού με Κεδίκογλου: Ο ΕΛΓΑ θα εξετάσει ζημιές σε βαμβάκι, αμπέλια και άλλες καλλιέργειες (video)\nΤελευταία ενημέρωση: Τρίτη, 30 Ιουνίου 2020, 18:15


Ο Σεβασμιώτατος στο κήρυγμά του μίλησε για την Αγία Παρασκευή, που είναι η προστάτης του Άργους Ορεστικού, και πολλών άλλων πόλεων στην Ελλάδα και σημείωσε τα χαρακτηριστικά του βίου της και του μαρτυρίου της.\nΠαρότρυνε δε το εκκλησίασμα να παρακαλέσουμε την Αθληφόρο Αγία Παρασκευή , να πρεσβεύει υπέρ των Ελλήνων, τις δύσκολες αυτές ώρες και να φυλάττει την πατρίδα μας από τις συμφορές και τις δοκιμασίες.\nΚαι συνέχισε λέγοντας πως αυτό που επιβάλλεται να κάνουμε σήμερα ως Έλληνες, είναι να τα βρούμε με τον Θεό, να τα βρούμε με τον εαυτό μας και με τους συνανθρώπους μας και με πνεύμα ομόνοιας και ομοψυχίας θα ξεπεράσουμε τα πελώρια κύματα, τα οποία υψώνονται πελώρια και είναι έτοιμα να μας καταποντίσουν μέσα στη ζοφώδη θάλασσα της παρούσης ζωής.\nΕυχήθηκε, τέλος, να χαρίζει ο Κύριός μας σε όλους, διά πρεσβειών της Αγίας Παρασκευής, την υγεία αλλά και το πνεύμα αυτό της ομοψυχίας και της αγάπης για τον συνάνθρωπό μας.\nΣτο τέλος της Θείας Λειτουργίας, ο Σεβασμιώτατος, τέλεσε Τρισάγιο υπέρ αναπαύσεως των ψυχών πάντων των υπό του πυρός αδίκω τελειωθέντων αδελφών μας.\nΕπίσης, χειροθέτησε σε Αναγνώστη τον κ. Σταύρο Τατσίδη, ο οποίος διακονεί καθημερινά στον Ιερό Ναό της Αγίας Παρασκευής στο ιερό αναλόγιο και του ευχήθηκε να υμνολογεί τον Κύριο και Θεό μας για πολλά χρόνια.


Οι νέοι και οι παλιοί τεχνοκράτες του ΣΥΡΙΖΑ | Η ΚΑΘΗΜΕΡΙΝΗ\n14.04.2020 • 10:02\n«Οταν έκλαψε ο Τσιόδρας», ο Κυριάκος Μητσοτάκης αισθάνθηκε δικαιωμένος από την επιλογή του ένας τεχνοκράτης να ηγηθεί της μάχης ενάντια στον κορωνοϊό. Το ομότιτλο άρθρο του Θαν. Καρτερού στην «Αυγή» κατά του εκπροσώπου του υπουργείου Υγείας έχουν «αδειάσει» την εβδομάδα που πέρασε ο Αλ. Τσίπρας, ο Αλ. Χαρίτσης, ο Ευκλ. Τσακαλώτος, ο Ν. Φίλης, η Ολγα Γεροβασίλη και άλλα στελέχη. Στην Κουμουνδούρου δεν αισθάνονται άνετα που η κυβέρνηση είναι στην πλεονεκτική θέση να κάνει πολιτικό ταμείο και από το έργο των επιστημόνων, ωστόσο η απόφαση που λήφθηκε δεν αρνούνται πως ήταν σωστή και συνεπώς οι αποστάσεις από τον πρώην επικεφαλής του γραφείου Τύπου του Μαξίμου αναπόφευκτες. Το μέγεθος της κρίσης ήταν πολύ μεγάλο για να μην πάρουν τα ηνία εξειδικευμένα στελέχη στον τομέα της υγείας.\nΠαρ’ όλα αυτά, αν ο Αλ. Τσίπρας αναλάμβανε τη διακυβέρνηση της χώρας, δεν είναι σίγουρο ότι θα άλλαζε τη δομή του υπουργικού συμβουλίου του σε σχέση με την περίοδο 2015-2019. Εχει διευρύνει τις επαφές του με πρόσωπα που έχουν καταγράψει αξιόλογη πορεία στον επαγγελματικό τους βίο, ωστόσο συνεχίζει με έναν πιο στενό κύκλο συνεργατών που εμπιστεύεται να παίρνει τις σημαντικές αποφάσεις.\nΕν μέσω πανδημίας, πάντως, στο πρόσωπο του παιδιάτρου – επιδημιολόγου και μέλους της Επιτροπής Εμπειρογνωμόνων, Τ. Παναγιωτόπουλου, ο αρχηγός της αξιωματικής αντιπολίτευσης, σύμφωνα με πληροφορίες της «Κ», έχει βρει τον δικό του «Σωτήρη Τσιόδρα». Συνομιλεί μαζί του καθημερινά προκειμένου να ενημερώνεται και να σχεδιάζει τα επόμενα βήματα του κόμματος, ενώ ο συγκεκριμένος γιατρός μαζί με τον Ανδρέα Ξανθό απαντούν στα ερωτήματα των ακολούθων της πλατφόρμας iSyriza για τον COVID-19. Για την ανάπτυξη των σχέσεών του με το Βερολίνο, τους Σοσιαλδημοκράτες, τους Πράσινους και λοιπούς αξιωματούχους, ο σύνδεσμος του Αλ. Τσίπρα είναι ο Π. Παπαγεωργίου. Ο πρώην γ.γ. Νέας Γενιάς, νομικός στο επάγγελμα, με διδακτική εμπειρία στη Γερμανία, είναι ο άνθρωπος που καθοδηγεί τον πρόεδρο του ΣΥΡΙΖΑ για τις νέες συμμαχίες που οφείλει να οικοδομήσει στην πιο ισχυρή χώρα της Ε.Ε. Το τρίτο νέο τεχνοκρατικό πρόσωπο της Κουμουνδούρου, που συμμετέχει στις συσκέψεις που έχουν να κάνουν με το μεταναστευτικό και τα θέματα της Αστυνομίας, είναι η απόστρατος αντιστράτηγος Ζαχαρούλα Τσιριγώτη. Η πρώην προϊσταμένη του Κλάδου Αλλοδαπών είχε την ευθύνη του επιχειρησιακού συντονισμού των προσφυγικών ροών σε πολύ δύσκολες εποχές και τη συμβουλεύεται πολύ συχνά ο Αλ. Τσίπρας.\nΤο πρώτο άνοιγμα στους τεχνοκρατικούς κύκλους, έστω και δειλό, το πραγματοποίησε ο πρόεδρος του ΣΥΡΙΖΑ το 2015. Ο Γ. Χουλιαράκης βρέθηκε δίπλα του σε κρίσιμες συνόδους κορυφής και συμμετείχε στο Brussels Group ως πρόεδρος του Συμβουλίου Οικονομικών Εμπειρογνωμόνων του ΥΠΟΙΚ έχοντας την ευθύνη των τεχνικών κλιμακίων. Οι αντιδράσεις των κομματικών στελεχών ήταν αρκετές, ενώ λίγα χρόνια μετά ο Γιάνης Βαρουφάκης τον είχε «δείξει» ως έναν από τους υπαίτιους για τη μνημονιακή στροφή του ΣΥΡΙΖΑ. Σήμερα, αν και έχει επιστρέψει στα ακαδημαϊκά καθήκοντά του, είναι ένα από τα πρόσωπα που έχουν συνδράμει στη διαμόρφωση του νέου προγράμματος του ΣΥΡΙΖΑ. Η επικοινωνία του με τον Αλ. Τσίπρα είναι πυκνή, όπως και με τον Δ. Λιάκο, που έχει ενταχθεί στο δυναμικό της Eurobank. Πριν αναλάβει, τον Νοέμβριο του 2016, τη θέση του υφυπουργού παρά τω Πρωθυπουργώ, είχε δοκιμαστεί και αξιολογηθεί από την εργασία του σε συνθήκες πραγματικής οικονομίας για αρκετά χρόνια στην Τράπεζα Κύπρου.\nΟ προβληματισμός στην Κουμουνδούρου για το πώς θα κερδηθεί το στοίχημα της κυβερνησιμότητας υπάρχει. Αρκετοί θεωρούν ότι από τη στιγμή που στην τοπική αυτοδιοίκηση και στον συνδικαλιστικό χώρο το κόμμα υπολείπεται σε δυνάμεις, θα πρέπει να ανοιχτεί σε επιτυχημένους επαγγελματίες, που θα διαμορφώσουν το σύγχρονο προφίλ του. Η άλλη άποψη υποστηρίζει πως η πολιτικοποίηση και η ικανοποίηση των κοινωνικών αναγκών είναι η απάντηση σε μια ουδέτερη τεχνοκρατική διαχείριση.